text:
---------------> IMAH PANGANCIKAN RAGA, BASA PANGANCIKAN RASA, SUNDA PENGANCIKAN KULA<----------------- SUKABUMI : Jalan Pelabuhan Gang Sejahtera IV No. 44 CIPOHO-SUKABUMI 43142 PROPINSI JAWA BARAT, (ALAMAT SEKARANG DI BENGKULU : Jalan Batang Hari VI NO. 8 KUALA ALAM - PADANG HARAPAN - KOTA BENGKULU - PROVINSI BENGKULU
Minggu, 01 Agustus 2010
Presiden Urang Sunda?
Mun kitu, atuh kaliru kacida mun urang Sunda totorosol hayang geura ngajabat kalungguhan presiden bari jeung teu tatahar kumaha ngaronjatkeun kamampuh sorangan.
Nu penting urang Sunda kudu mampuh ngaronjatkeun ajen manusa-manusana dina sarwa widang saperti dina widang pulitik-pamarentahan, ekonomi-bisnis, manajemen, elmu jeung teknologi, atikan, kabudayaan jeung sajabana. Da ari geus jelas mah katingal ku sarerea urang Sunda ngabogaan kamampuh nu nyongcolang, nya "dengan sendirinya" atuh bakal pada dipikabutuh ku batur. Upamana wae bareto, Gubernur DKI Jakarta Ali Sadikin, apan pada ngaku ku sarerea ngahasilkeun prestasi nu sakitu nyongcolangna.Tah, gubernur nu ngapimilik kwalitas saperti kitu, dina kahirupan pulitik nu demokratis saperti ayeuna, tangtu bakal pada ngareret ku sarerea tur bakal pada milih supaya nyekel jabatan pangluhurna. Jadi, sabenerna mah urang Sunda nu ayeuna keur nyekel jabatan nu strategis saperti gubernur, bupati, walikota, wakil rahayat, pingpinan ormas jeung parpol, hakim, rektor, pingpinan pausahaan, panglima jeung sajabana, tinggal tohtohan wae ngajalankeun pancenna kalayan optimal. Sing tembong komunitas, masarakat nu dipingpinna ngahontal tahap kahirupan nu dipiharep.
Konsolidasi
Jadi, urang Sunda teu kudu gogorowokan dina taun 2014 bakal nyalonkeun kaderna pikeun jadi presiden.Kahiji, polah kitu nembongkeun urang Sunda leuwih ngutamakeun jabatan lain kontribusi nyata pikeun kapentingan bangsa.Kadua, polah kitu nembongkeun urang Sunda leuwih mentingkeun asal-usul etnis lain kwalitas.Da ari milih tokoh pikeun jadi presiden mah apan urang kudu milih " putera Indonesia yang paling baik" ti mana wae asal-usul etnisna. Jadi, proses milihna lain "pokona urang Sunda, pokona urang Minang, pokona urang Bugis jeung sajabana " tapi sacara nasional saha nu panghadena? Keur naon urang Sunda keukeuh nyalonkeun tokoh urang Sunda pikeun jadi presiden, saupama tokoh bieu teh, upamana, sacara nasional henteu nembongkeun kwalitas nu pada mikareueus? Polah kitu mah atuh sarua wae jeung "bunuh diri" sacara pulitis!Bakal pada nyeungseurikeun ku etnis sejen, bakal pada ngadongdolek , tetela cenah urang Sunda teh, dina "kematangan hidup bernegara dan berbangsa" geuning aya keneh dina tahap "primordialistis"!
Jadi, nu penting ayeuna mah urang Sunda kudu ngusikkeun sakur komponen nu aya di masarakat supaya ngaronjatkeun kamampuh manusa-manusana. Pikeun ngahontal ka dinya, sakalian kudu diomean sistem kahirupanana.Ngan sistem kahirupan nu eucreug apan nu bakal ngahasilkeun manusa-manusa nu eucreug. Upamana wae, parpol nu aya di tatar Sunda kudu tohtohan ngomean sistem kahirupan pulitik dimimitian ku jalan ngomean dirina sorangan.Pajabat di pamarentahan , boh eksekutip boh legislatip, kaasup oge yudikatip, sarua kudu ngomean sistem pamarentahanana. Satuluyna ubyag, lembaga-lembaga di masarakat oge saperti ormas, pausahaan, paguron luhur jeung lembaga sejenna giat ngomean sistem kahirupanana supaya bisa ngahasilkeun manusa-manusa nu luhur ajenna.Brasna tina sistem kahirupan di tatar Sunda nu geus diomean, dironjatkeun kwalitasna nya bakal ngahasilkeun manusa-manusa nu luhur kwalitasna. Upama Gubernur Jawa Barat , upamana, nembongkeun prestasi nu sakitu nyongcolangna nepi ka dipikareueus ku batur sacara nasional, malahan sacara internasional, apan piraku henteu pada ngarojong ku sarerea, supaya dina pilpres engke pada milih jadi presiden?
Program
Naha urang Sunda geus boga program nu jelas enggoning ngomean, ngabebenah, ngaronjatkeun kwalitas sistem kahirupan dina sarwa widang ( ekonomi, pulitik, iptek, lingkungan, budaya jeung sajabana ), cindekna ngangkat paradaban, supaya mampuh ngahasilkeun manusa-manusa Sunda nu unggul, nu hade, nu eucreug sarta reugeujeug nu ngahasilkeun mangpaat pikeun kapentingan Indonesia sarta kamanusaan umumna?
Nya ka dinya urang kudu ngupayakeun potensi-potensi nu aya teh ngagulidagna.Mun bener urang boga komitmen sarta tanggung jawab.


c: text/html

text:
Pita Frékuénsi Ku
Pita frékuénsi Ku (Inggris: Ku-band) nyaéta kelas kahiji tina K-band. Ku-band nyaéta bagian tina spéktrum éléktromagnét kalayan frékuénsi 11,7 nepi ka 12,7 GHz (frékuénsi downlink) sarta 14 nepi ka 14,5 GHz (frékuénsi uplink). http://www.tech-faq.com/ku-band.shtml
Ku-band atawa Kurtz-under band utamana dipaké dina satelit komunikasi, hususna pikeun nyiarkeun televisi satelit atawa Direct Broadcast Television. Ku-band ogé dipaké pikeun sinyal telepon sarta layanan komunikasi bisnis. Grant, A.,& Méadows, J. (2004). Satellites Communication. Communication Technology Update (ninth edition). Burlington: Focal Press.
Ku-band dibagi kana sababaraha ségmén anu dumasar kana pembagian géografis anu ditetepkeun ku International Telecommunication Union (ITU).
Jaringan televisi komérsil kahiji anu ngagunakeun Ku-band minangka média pikeun saluran uplink-na nyaéta NBC, nyaéta dina taun 1983.
Eusi
Pembagian Wewengkon ITU[édit | édit sumber]
Wewengkon 1[édit | édit sumber]
Wewengkon 1 ngawengku Éropah sarta Afrika kalayan wengkuan frékuénsi 11,45 nepi ka 11,7 GHz sarta 12,5 nepi ka 12,75 GHz anu disayogikeun pikeun layanan satelit tetep (fixed satellite service/FSS) kalayan frékuénsi uplinkna antara 14,0 jeung 14,5 GHZ.
Wewengkon 2[édit | édit sumber]
Wewengkon 2 ngawengku Buana Amérika kalayan wengkuan frékuénsi 11,7 nepi ka 12,2 GHz anu disayogikeun pikeun layanan satelit tetep (fixed satellite service/ FSS). Aya leuwih ti 21 satelit FSS pita Ku anu ngorbit di Amérika Kalér.
Samentara wengkuan frékuénsi 12,2 nepi ka 12,7 GHz disadiakeun pikeun layanan satelit siaran (broadcasting satellite service/BSS).
Kaleuwihan Ku-Band[édit | édit sumber]
Sistem Ku-band mibanda énergi anu leuwih badag pikeun nyegah interférensi (campur aduk) jeung sistem gelombang mikro bumi dibandingkeun jeung sistem C-band, sarta gedéna énergi pikeun ngririmkeun balik sinyal ka bumi ogé masih bisa leuwih dironjatkeun. Dina sistem ieu, énergi pangiriman sinyal babandinganana kabalikan jeung ukuran piringan (anteneu) nu nangkep sinyal. Jadi, beuki gedé énergina mangka ukuran piringan anu diperlukeun pikeun nangkep sinyal kasebut baris beuki leutik. Mirabito, M.,& Morgenstern, B. (2004). Satellites: Operations and Applications. The New Communication Technologies (fifth edition). Burlington: Focal Press.
Sistem Ku-band nawarkeun fléksibilitas anu leuwih géde. Sajaba ti éta, Ku-band ogé leuwih tahan kana hujan dibandingkeun jeung Ka-band. Sistem Ku-band ogé leuwih kahontal lamun ditingali tina sagi waragad alatan ngan maké hiji piringan waé sarta bisa ngagunakeun anteneu anu leutik. http://en.allexperts.com/q/Satellite-Communications-2436/Advantage-Disadvantages-1.htm
Kakurang Ku-Band[édit | édit sumber]
Sistem Ku-band kacida uduhna ku gangguan cuaca, utamana mangsa hujan gedé. Hujan nu dibarengan ku angin puyuh bisa ngaganggu jalanana prosés panarimaan sarta pangiriman sinyal pikeun satelit anu maké sistem Ku-band. Tapi pikeun panarimaan sinyal televisi, sinyal bisa kagamah lamun curah hujan leuwih ti 100mm pér jam.
Sajaba ti éta, waktu usum salju prosés panarimaan sarta pangiriman sinyal sistem Ku-band ogé gampang kagamah ku ayana fénomena anu disebut snow fade, nyaéta mangsa akumulasi jumlah salju sacara signifikan ngarobah titik fokus piringan anteneu.
Sajaba ti éta, lamun dibandingkeun jeung sistem C-band, sistem Ku-band merlukeun leuwih réa énérgi pikeun ngirimkeun sinyal.

robotstxt: allowed

filter: keep


text:
X
X nyaéta hurup ke-24 dina alfabét Latin. Hurup ieu dibaca /ɛks/. Dina élmu fonétik, x nyaéta lambang IPA sarta X-SAMPA pikeun konsonan desis wiati-wiati tukang nirsuara, kawas dwihuruf "kh" dina kecap "khusus" dina basa Indonésia.
Sajarah[édit | édit sumber]
Dina mulanya, gabungan konsonan /ks/ dina basa Yunani Kuna ditulis sarua, minangka Khi X (dialek Kulon) atawa Ksi E (dialek Wétan). Pamustunganana, Khi dipaké pikeun sada /kʰ/ (/x/ dina basa Yunani Modérn), samentara Ksi dipaké pikeun sada /ks/. Urang Étruska geus nyokot alih X ti dialek Yunani Kulon Kuna; mangka, X ngawakilan sada /ks/ dina basa Étruska sarta Latin.
Henteu dipikanyaho naha hurup Khi sarta Ksi mangrupa ciptaan urang Yunani, atawa asalna ti rungkun basa Semit. Khi diurutkan ampir dina ahir susunan alfabét Yunani, sanggeus hurup-hurup asal Semit, babarengan jeung Fi, Psi, sarta Oméga, jeung alpukah yén hurup-hurup éta mangrupa inovasi; leuwih deui, henteu aya hurup anu ngawakilan sada /ks/ sacara terperinci dina basa Semit. Aya hiji hurup Fénisia kheth anu kamungkinan berbunyi /ħ/, rada sarupa kalayan /kʰ/, tapi mulanya ditarima dina alfabét Yunani minangka konsonan /h/, sarta saterusna, dipaké pikeun sada vokal panjang Eta (H,n), mangka hurup éta henteu kasampak minangka asal hurup Khi. Hurup Fénisia Samekh (ngawakilan /s/) mindeng dianggap minangka inspirasi pikeun Ksi, tapi kawas anu diterangkan, Khi miboga wangun anu béda ti Ksi—meskipun hurup éta meureun mangrupa variasi séjén anu ogé asalna ti samekh. Wangun asal samekh sugan mangrupa hiéroglif Mesir pikeun Djed, tapi ieu ogé henteu pasti alatan euweuh wangun Protosinaitik pikeun hurup ieu anu idéntik kalayanana.
Pamakéan[édit | édit sumber]
- Dina Alfabét Fonétis International, [x] nyaéta simbol konsonan desis wiati-wiati tukang nirsuara.
- Dina alfabét Latin, X melambangkan sada /ks/.
- Dina Angka Romawi, X melambangkan bilangan 10 (sapuluh).
- Dina sawatara basa, minangka parobahan peunteun fonétik sarta adaptasi tulisan leungeun, X dilafalkan berbéda-béda.
- Dina basa Indonésia, X dipaké dina istilah anu diserep ti basa kosta, contona xenon.
- Dina basa Inggris, X nyaéta hurup pikeun gugus konsonan [ks]; atawa sakapeung lamun dituturkeun ku suku kecap beraksen anu dimimitian jeung sada vokal, atawa lamun dituturkeun ku "h" nirsuara sarta sada vokal beraksen [gz] (conto: exhaust, exam); sawajarnana diucapkan [z] lamun jadi hurup kahiji hiji kecap (conto: xylophone), sarta dina sawatara kecap majemuk sada [z] henteu robah (conto: meta-xylene). X ogé melambangkan sada [kʃ] dina omongan anu lekasan kalayan -xion. X ogé melambangkan sada [gʒ] atawa [kʃ], contona dina kecap luxury sarta sexual. Lamun hurup X mengawali kecap dina basa Inggris kawas xynene sarta sada z anu dihasilkeun, mangka hurup X henteu diucapkan. X di ahir kecap biasana diucapkan [ks] (conto: ax/axe) kajaba dina kecap pinjaman kawas faux (tempo ulasan pikeun basa Perancis, di handapeun).
- Dina basa Malayu, X lain waé mangrupa hurup anu pang saeutik dipaké di sakumna kosakata basa Malayu, hurup ieu séolah-olah henteu kungsi dipaké kajaba pikeun kecap-kecap anu nyebutkeun ngaran hurup ieu dina kecap kasebut (conto: sinar-X). Pikeun kecap-kecap pinjaman ti basa séjén anu ngandung hurup "x" kawas sex sarta xylophone, hurup x digantian kalayan "ks" ([ks] di tengah atawa ahir kecap) atawa "z" ([z] di mimiti kecap), ku kituna dieja séks sarta zilofon.
- Dina basa Spanyol lila, X disebut kawas [ʃ] alatan basa ieu masih sasada jeung basa Iberia anu séjén. Saterusna, sada ieu robah jadi sada [x] anu teuas. Dina basa Spanyol modérn, sada [x] dieja kalayan j, atawa kalayan g saméméh e sarta i, tapi x dikekalkan pikeun sasatengah ngaran (contona México, anu beralternasi kalayan Méjiko). Kiwari, X ngawakilan sada [s] (minangka hurup kahiji omongan), atawa alpukah konsonan [ks] sarta [gs] (conto: oxígeno, examen). Leuwih arang deui; kawas dina basa Spanyol lila, hurup x kaci disebut minangka [ʃ] di poé ieu dina kecap-kecap ngaran has kawas Raxel (variasi Rachel) sarta Xelajú. Dina variasi basa Spanyol di Amérika sarta séséo, digraf xc di excelente disebut minangka [ks] tapi di Spanyol, kombinasi konsonan kasebut disebut [ks-θ].
- Dina basa Albania, x ngawakilan [dz], samentara digraf xh ngawakilan [dʒ].
- Dina Hanyu Pinyin, sistem transkripsi resmi pikeun basa Mandarin, hurup x ngawakilan sada konsonan desis prawiati-wiati henteu bersuara (/ɕ/).
- Dina basa Jerman sarta basa Italia, X dipaké utamana dina kecap serapan.


text:
Aya 33 Prestasi Diraih Mahasiswa STBA Yapari ABA Bandung
Dina widang non akademik mahasiswa Sekolah Tinggi Bahasa Asing (STBA) Yapari ABA Bandung saperti diberitakeun Koran Giwangkara hasil ngaraih prestasi sababaraha event nyaeta aya 33 prestasi mahasiswa kejuaran diraih salila taun akademik 2016/2017 mere gambaran yen pengarahan jeung metoda pendekatan diimplementasikeun lembaga dikoordinasikeun Pembantu Ketua III Widang Kemahasiswaan & Alumni Drs.Yayat Hidayat,M.Pd geus hasil sacara hade turta efektif. Kitu ceuk Ketua STBA Yapari ABA Bandung Periode 2017-2021 Dra.Hj.Iim Rogayah Danasaputra,M.Hum netelakeun di kampus Jl.Cihampelas No.194 Bandung.Numutkeun Iim hal ieu luyu jeung pedoman pola pembinaan jeung kemahasiswaan nu museurkeun kana penalaran,kailmuan,bakat jeung minat,kesehjahteraan,organisasi,bakti sosial jeung program penunjang sejenna.”Simkuring ngahaturkeun nuhun ka pimpinan Lembaga kemahasiswaan di kampus STBA Yapari Aba Bandung nyaeta Senat Mahasiswa,HIMA,Jurusan sarta sakabeh Unit Kegiatan Mahasiswa(UKM) diantarana ASES,Gentra Seba,Wanasatrya,LDK,PMK,KMK,USSY,UBBAS,The Big Band,Teater Ungu jeung Paduan Suara salawasna giat ngalaksanakeun sagala rupa aktivitas keorganisasian sarta salawasna giat milu aub dina sagala kagiatan nu diselenggerakeun ku ST’BA Yapari ABA Bandung “. Ceuk Iim bari inyana nambahkeun nu matak pikareuesun Tim Paduan Suara STBA Yapari ABA Bandung nyaeta para mahasiswa ti opat jurusan bahasa nyaeta bahasaPerancis,Inggris,Jepang jeung Jerman asuhan pelatih Drs.Dian Rizky Ashari,M.Hum dosen Bahasa Jerman hadir di acara Kepresidenan waktu kagiatan acara masrahkeun Sertifikat Tanah ku Presiden Ir.Joko Widodo (Jokowi) harita oge diluuhan Bupati Bandung H.Dadang Mochanad Nasser,SH, M.IPol di Dome Bale Rame, Soreang, Kabupaten Bandung sawatara waktu kalliwat lumangsung Senen 4 November 2017. Runtuyan acara masrahkeun sertifikat 10 rebu sertifikat gratis program Pendaftaran Tanah Sistematik Lengkap (PTSL) Badan Pertanahan Nasional (BPN) , direuah-reuah Tim Paduan Suara STBA YAPARI-ABA, Bandung(Suherman.S).-


text:
Adat sareng adabna dina meureumkeun soca, bade bari calik, sila atanapi ngagoler,,, sami wae.
– Peureumkeun soca
– Tariknapas anu jero sing lantip, dugika teu tiasa nganapas deui,,,
kaluarkeun lalaunan dugika seep, ulangi 3 kali tarikan.
– bari peureum tetep eling sareng perhatoskeun napas anu kaluar kajero.
lajeng diaos dina manah ieu dunga:
Sampurasun,
Hung nu maha agung
Kuring jati-na manusa
sanga badan tan kawala
ati eling lintang gading
dangdayang sarining kembang, keur bawaeun.
Hung jati-na kuring
inten-inten ing manusa
nulungguh di pulo napas
medar tanpa wawayangan
hirup teu keuna kupati,
langgeng teu keuna ku obah
hirup langgeng salawasna
Hung,,, Ahung !
Hung,,, Ahung !
Hung,,, Ahung !
* HUNG di kretegkeun dimana narik napas,,, AHUNG dikretegkeun dimana ngaluarkeun napas.
teras di aos, sakadugana teu kedah nganggo etangan.
_/\_


text: Cagar Budaya Ciung Wanara anu pernahna di Karang Kamulyan, Desa Bojong Kacamatan Cijeungjing Kabupaten Ciamis, mibanda sajarah anu kawilang luhung. Diantarana, kumaha perjuangan Naganingrum pikeun nyalametkeun anakna, ku pangaruh Dewi Pangrenyep anu jadi maruna. Sangkan anakna salamet, Naganingrum meuncit anjing, bari getihna dibikeun ka Dewi Pangrenyep yen orokna geus dipeuncit. Di Pangyandaan, tempat Naganingrum nyarande saentas ngalahikeun dijieun hiji kuburan, ambeh disangka kuburan anakna padahal sabenerna nu dijerona teh anjing anu dipeuncit tea. Orokna sorangan anu kadieuna jadi Ciung Wanara, dipalidkeu ka wahangan Citanduy ku Ki Lengser bari dijerona di eusian ku endog hayam. Ciung Wanara ahirna bisa ngelehkeun Hariang Banga, putrana Dewi Pangrenyep hasil salingkuh jeung patihan tea. Salajengna mah, tiasa diaos dina blog-blog Sunda. Ieu mah ngan saukur hujan girimis kang !


text:
(فصل) الإفطار في رمضان أربعة انواع: واجب كما في الحائض والنفساء، وجائز كما في المسافر والمريض ولاولاكما في المجنون، ومحرم كمن أخر قضاء رمضان تمكنه حتى ضاق الوقت عنه .
Ari ieu hiji fasal : ari buka puasa di bulan romadhon eta aya 4 pirang-pirang bagean ( nyaeta ) :
- Wajib ( buka puasa ) : saperti perkara jalma anu kaluar hed jeung nifas ( pikeun awewe )
- Mubah ( weunang buka puasa ) buka : saperti perkara jalma anu indit-inditan jauh jeung anu geuring
- Teu Wajib jeung teu Weunang ( tegesna hanteu kakeunaan hukum naon-naon ) nyaeta : saperti perkara kaayaan jalma gelo
- Haram ( buka puasa ) : saperti jalma anu ngahirkeun kana qodho bulan romadhon seudeungkeun mampuh migawe manehna sahingga heureut waktu tina qodho.
وأقسام الإفطار أربعة : أيضا ما يلزم فية القضاء والفدية وهو اثنان:الأول الإفطار لخوف على غيرة ، والثاني الإفطار مع تأخير قضاء مع إمكانه حتى يأتي رمضان آخر ، وثانيها مايلزم فية القضاء دون الفدية وهو يكثر كمغمى علية ، وثالثهما ما يلزم فيه الفدية دون القضاء وهوشيخ كبير ، ورابعها لا ولا وهو المجنون الذي لم يتعد بجنونه .
Jueng ari pirang-pirang bagean buka puasa ( di bulan romadhon ) eta aya 4 pirang-pirang bagean deui ( nyaeta ) :
1. Anu wajib dina eta perkara Qodho jeung Fidyah nyaeta 2 rupi :
Ari ka 1 na : eta buka sabab sieun kana ( kasalameutan jiwa ) jalma lian ( misalna nulungan jalma atawa sato anu bakal titeuleum , ibu anu eukeur dina waktu nyusuan budak orok jeung sajabi ti eta )
Ari ka 2 na : eta buka kalawan ngakhirkeun Qodho padahal mampuh ngodhoan manehna, sahingga datang deui bulan romadhon anu sejen ( maksadna ngodhoan puasa dina waktu anu samistina di pigaw, ujug-ujug di batalkeun ) mangka dina taun hareupna deui, manehna wajib qodho jeung mayar fidyah ( saban teulat teulat sataun saemud ( 6 ons beas ) jeung lamun 2 taun manehna kudu mayar 2 mud ( 12 ons beas ) jeung kitu saterusna.
2. perkara anu wajib dina eta perkara Qodho halna hanteu wajib fidyah : nyaeta seueur saperti jalma anu sakalor / pingsan ( poho niat puasa, ngahaja buka jeung sajabi ti eta )
3. perkara anu wajib dina eta perkara Fidyah halna hanteu wajib qodho nyaeta pikeun kolot anu geus pikun ( lanjut usia )
4. anu teu wajib Fidyah jeungteu wajib Qodho nyaeta pikeun jalma gelo anu hanteu ngahaja kalawan gelona.


text:
Dicarioskeun aya hiji jalma ti nagara anu anggang ka Baghdad, sarehna eta jalma teh ngadangu kana kamasyhuranana Sayyid Abdul Qodir, teras anjeuna ngadeuheus sumping ka Baghdad. Barang sumping ka Baghdad, ningali istal kagungan Sayyid Abdul Qodir anu kalintang saena. Tatabanana emas sareng perak, sebrak sareng selana sutra anu kalintang saraena, kudana aya 40 anu moal aya bangsana saena.
Tidinya eta jalma teh ngomong dina hatena:
"Cenah ieu teh Waliyulloh, tapi buktina tukang Hubud Dunya, piraku aya wali resep-resep teuing kana dunya, anu kieu petana mah henteu pantes disebut Wali".
Tidinya eta jalma teh goreng sangkana. Teras manehna nyemah di hiji jalma, henteu kersa ngadeuheus ka Sayid Abdul Qodir.
Saparantos kitu, brek eta jalma teh gering anu kalintang repotna, sahingga dokter-dokter oge henteu aya nu sanggemeun ngubaran. Tidinya aya sahiji ulama hikmah, saurna: "Ieu panyakit moal cageur lamun henteu di ubaran ku hate kuda 40, sarta kudana anu kieu sipatanana". Ceuk jalma-jalma:
"Moal aya anu kagunganeun kuda anu sarupa kitu mah, sarta sakitu seueurna jabi ti Sayyid Abdul Qodir, tapi coba-coba bae urang suhunkeun, da anjeunana mah kalintang barahanana teh".
Tidinya teras eta kuda teh disaruhunkeun. Unggal-unggal poe dipareuncitan, diarah hatena, dugi ka seep sadayana.
Saparantos eta kuda seep, anu teu damang teh teras damang, sareng teras ngadeuheus ka Sayyid Abdul Qodir bade nganuhunkeun.
Dawuhan Sayyid Abdul Qodir: "Lamun maneh henteu terang, eta kuda teh, pangna dibeuli ku kami, keur nyawisan maneh, sabab kami nyaho, yen maneh datang kadieu samata-mata resep ka kami, jeung bakal meunang panyakit, moal aya piubareunana jaba ti 40 hate kuda nu kitu sipatna, tapi maneh henteu nyaho, buktina nyemah oge dinu sejen.
Tidinya teras eta jalma teh tobat, sareng dilereskeun patekadanana.
***
Home


text:
Sensus penduduk keur dihangkeutkeun sabab rek Pemilu, patugas ngadatangan ka sawatara imah pangsiunan, ari nulis ngaran jeung alamat mah sarerea oge bener, ngan dina kolom pagawean, patugas sensus nepika nyureng-nyureng bae.
Maklum para pangsiunan teh rata-rata urut pajabat rada-rada boga panyakit The post power syndroms tea
Pangsiun A nulis: Pejabat teras (maksudna nungguan teras imah)
Pangsiun B nulis: Pangacara (maksudna pangangguran loba acara)
Pangsiun C nulis: Di Kodim (maksudna dikomando ku nu di imah, biasa balanja ka pasar)
Pangsiun D nulis: BNI (maksudna Bagian Nungguan Imah)
Pangsiun E nulis: BNI Tangerang (maksudna Bagian Nungguan Incu nu di Tangerang, dasar!)
Pangsiun F nulis: Aktivis Masjid (maksudna tugas rutin ari rek sholat berjamaah di masjid sok miheulana qomat, sabab tara aya kajadian nu qomat oge jadi imam. Can PD ngimaman. Rumasa ngambeu deui masjid teh saprak MPP, jadi niat insap rek diajar deui)
Pangsiun G nulis: Mengembangkan bakat bidang pertanian (maksudna bakat ku butuh, kapaksa macul)
Hampura saukur banyol, sok lah bales ku para pangsiunan, tamba kesel geura, yu urang ngaramekeun Web Paguyuban Wargi Sunda Medan
Wassalam
Pangsiunan, pagawean: Ngajar (maksudna Ngajarâ edog)


text:
Novel
Novel nyaéta salah sahiji wangun prosa wanda carita rékaan (fiksi) nu eusi jeung jalan caritana panjang tur loba bagéan-bagéanna.[1] Diwangun ku basa lancaran, palaku anu ngalakonna loba, mangsa nu kacaturna lila.[1] Sanajan kaasup carita fiksi, palaku, jalan carita, tempat jeung waktu kajadianana bisa katarima ku akal, persis siga kajadian anu sabenerna.[1] Eusi novel aya ogé anu didadasaran ku kajadian anu sabenerna, tapi éta kajadian téh ku pangarangna sok diréka-réka deui.[1] Contona: Baruang ka Nu Ngarora karya D.K. Ardiwinata. Lain Éta karya Moch. Ambri. Pangéran Kornél karya R. Méméd Sastrahadiprawira.
Kamekaran[édit | édit sumber]
Novel téh prosa rékaan (fiksi) nu naratip (ngawujud lalakon), umumna panjang sarta galur caritana atawa plot-ma kompléks (ngarancabang). Ku lantaran kitu wandana, novel mah bisa midangkeun rupa-rupa palaku, ngasupkeun rupa-rupa kajadian, laluasa ngadéskripsikeun latar, jeung laluasa ngahirupkeun karakterisasi. Dina basa-basa di Eropa mah umumna ngagunakeun istilah roman, nu asal muasalna tina kecap romance (puisi panjang atawa prosa anu ngolah lalakon asmara, ngalalana). Tapi, basa Inggris mah milih istilah nu asalna tina basa Itali novella, hartina carita nu pondok dina wangun prosa. Dina abad ka-14 di Italia ceuyah sarta populér ku rupa-rupa roman, boh anu punjul boh anu picisan. Lila-lila ngésér, istilah novella (dina basa Jerman: novella) mindeng digunakeun saharti jeung novelét (novellete), prosa fiksi nu teu pati panjang. Dina sastra Sunda kungsi dibédakeun wangenan ngeunaan istilah novel jeung roman téh, padahal saenyana mah sarua. Ku kituna, dina kamekaran kiwari, leuwih hadé ngagunakeun éta dua istilah téh dina harti atawa wangenan anu sarua: novel atawa roman. Dina ulikan, papasingan novel téh dumasar kana umurna (umpamana aya novel Sunda samemeh Perang), kana eusina (upamana aya: novel sajarah), kana ukuranana (upamana aya: novelét), dumasar kana kualitasna (upamana aya: novel populér), jsté.[2]
Unsur[édit | édit sumber]
- Téma nyaéta inti carita nu bisa diwangun tina runtuyan kajadian.[1]
- Galur kaasup unsur penting dina hiji carita. Lantaran dina galur aya runtuyan kajadian, méré arah atawa ngatur kajadian naon waé anu kudu diheulakeun atawa dipandeurikeun, sarta nembongkeun sabab akibat kajadian dina carita.[1]
- Palaku nyaéta tokoh nu ngalalakon dina hiji carita. nilik jinisna mah aya nu disebut palaku utama jeung palaku tambahan.[1]
- Latar nyaéta lingkungan sabudeur anu ngurilingan kajadian tur waktu atawa mangsa nu lumangsung dina hiji carita.[1]
- Puseur implengan nyaéta puseur panitén atawa jihat sawangan (point of view) ngandung harti (ku saha) dicaritakeunana éta karangan atawa titik mimiti carita.[1]
- Gaya basa nyaéta cara ngébréhkeun pikiran ngaliwatan atawa maké basa anu has nu némbongkeun pribadi pangarang.[1]


text:
Dicutat tina
Atja (1968) Carita Parahiyangan: Naskah Titilar Karuhun Urang Sunda. Bandung:
Jajasan Kebudajaan Nusalarang
Téks Carita Parahyangan
Tarjamahan dina basa Sunda kiwari:
I
Enya kieu Carita Parahiyangan teh.
Sang Resi Guru boga anak Rajaputra.
Rajaputra boga anak Sang Kandiawan jeung Sang Kandiawati, duaan adi lanceuk.
Sang Kandiawan teh nyebut dirina Rahiyangta Dewaradja.
Basa ngajalankeun kahirupan sacara rajaresi, ngalandi dirina Rahiangta di Medangjati,
oge katelah Sang Lajuwatang, nya mantenna nu nyieun Sanghiang Watangageung.
Sanggeusna rarabi, nya lahir anak-anakna limaan, mangrupa titisan Sang Kusika, Sang Garga, Sang Mestri, Sang Purusa, Sang Puntandjala, nya eta: Sang Mangukuhan, Sang Karungkalah, sang Katungmaralah, Sang Sandanggreba jeung Sang Wretikandayun.
II
Aya manuk ngaranna si Uwur-uwur, oge katelah Si Naragati, nyayang di pangjarahan Bagawat Resi Makandria. Anakna dihakan ku jaluna. Dicarekan ku bikangna.
Carek bikangna: "Kacida hinana, lamun urang teu boga anak teh. Bireungeuh tuh
Bagawat Resi Makandria!Tatapa soteh bane bae sangsara da henteu boga anak."
Carek Bagawat Resi Makandria: "Kumaha rek boga anak. Da kawin oge henteu."
Ti dinya, carek Bagawat Resi Makandria: "Aing dek indit ka Sang Resi Guru, ka
Kendan."
Manehna datang ka Kendan.
Carek Sang resi Guru: "Na nahaon bejana, hidep Bagawat Resi Makandria, nu matak
datang ka dieu?" "Pangampura bae; saleresna aya piwartoseun. Dek nyuhunkeun
pirabieun. Lantaran kawartosan ku manuk si Uwur-uwur, nu nelah oge si Nagaragati.
Sanggemna kacida hinana, lamun urang teu gaduh anak."
Carek Sang resi Guru: "Jig hidep ti heula ka patapan deui. Anaking Pwah Rababu
geuwat susul Bagawat Resi Makndria. Lantaran nya manehna pijodoeun hidep teh,
anaking."
Pwah Rababu terus nyusul, dating ka patapan Sang Resi Makandria, teu diaku rabi.
Kabireungeuheun aya widadari geulis, ngarupakeun Pwah Mandjangandara, nya geuwat
Rasi Makandria ngajadikeun dirina Kebowulan. Terus sanggama.
Carek Sang Resi Guru: "Enten, anaking Pwah Sanghiang Sri! Jig hidep indit ngajadi ka
lanceuk hidep, ka Pwah Aksari Jabung."
Ti dinya Pwah Sanghiang Sri indit sarta terus nitis, nya lahir Pwah Bungatak
Mangalengale.
III
Carek sang Mangukuhan: "Nam adi-adi sadaya urang moro ka tegalan."
Sadatang ka tegalan, kasampak Pwah Manjangandara reujeung Rakean Kebowulan.
Diudag ku limaan, sarta beunangna pada jangji, yen saha anu pangheulana keuna
numbakna, nya manehna piratueun.
Keuna ditumbak ku Sang Wretikandayun, Kebowulan jeung Pwah Manjangandara teh.
Kebowulan lumpat ka patapan, sadatangna hos bae paeh.
Ku Sang Wretikandayun dituturkeun, kasampak pwah Bungatak Mangalengale keur
nyusu ka Pwah Manjangandara.
Pwah Bungatak Mangalengale teh ku Sang Wretikandayun di bawa mulang ka Galuh, ka
Rahiangta di Medangjati.
IV
Rahiyangan di Medangjati lawasna ngadeg ratu limawelas taun. Diganti ku Sang
Wretikandayun di Galuh, bari migarwa Pwah ngatak Mangalengale.
Ari Sang Mangukuhan jadi tukang ngahuma, Sang Karungkalah jadi tukang moro, Sang
Katungmaralah jadi tukang nyadap sarta Sang Sandanggreba jadi padagang.
Nya ku Sang Wreti Kandayun Sang Mangukuhan dijungjung jadi Rahiangtung Kulikuli,
Sang Karungkalah jadi Rahiangtang Surawulan, Sang Katungmaralah jadi Rahiyangtang
Pelesawi, Sang Sandanggreba jadi Rahiangtang Rawunglangit.
Sabada Sang Wretikendayun ngadeg ratu di Galuh, nya terus ngajalankeun kahirupan
sacara rajaresi sarta ngalandi dirina jadi Rahiangta di Menir. Dina waktu bumenbumen,
harita teh nya nyusun Purbatisti.
Lawasna jadi ratu salapanpuluh taun. Diganti ku Rahiang Kulikuli, lawasna jadi ratu
dalapanpuluh taun. Diganti ku Rahiangtang Surawulan, lawasna jadi ratu genep taun,
katujuhna diturunkeun, lantaran goring lampah. Diganti ku Rahiangtang Pelesawi,
lawasna jadi ratu saratusdualikur taun, lantaran hade lampah. Diganti ku Rahiangtang
Rawunglangit, lawasna geneppuluh taun.
V
Diganti ku Rahiangtang Mandiminyak.
Anak Rahiangta di Menir teh aya tiluan, nu cikal nya Rahiang Sempakwaja, ngadeg
Batara Dangiang Guru di Galunggung; Rahiangtang Kidul, ngadeg Batara Hiang Buyut
di Denuk; Rahiangtang Mandiminyak ngadeg ratu di Galuh.
Carek Sang Resi Guru: "Karunya aing ku Rahiang Sempakwaja henteu boga pamajikan.
Anaking Pwah Rababu! Hidep leumpang ungsi Rahiang Sempakwaja, lantaran aya
manehna pibatureun hidep tatapa."
Sang Resi Guru ngagesek totopong jadi jaralang bodas, nya indit nyampeurkeun
Rahiang Sempakwaja, nu harita kabeneran keur ngawelit.
Carek Sanghiang Sempakwaja: "Na naha nya aya jaralang bodas etah?"
Cop nyokot sumpit, terus diudag rek disumpit. Pwah Rababu kapanggih eukeur mandi
di talaga Candana.
Carek Rahiang Sempakwaja: "Ti ma etah nu mandi?" Sampingna dileled ku sumpit,
beunang. Aya baturna para Pwah Aksari, tuluy lalumpatan ka tegalan.
Pwah Rababu dibawa ku Rahiang Sempakwaja, dipirabi. Kacida dipikaasihna. Nya lahir
anakna lalaki duaan, nya eta Rahiang Purbasora jeung Rahiang Demunawan.
VI
Barang ngadenge tatabeuhan ngaguruh teu puguh rungukeuneunana, tatabeuhan di
Galuh, Pwah Rababu terus mulang ka Galuh di dinya teh taya kendatna nu ngigel.
Sadatangna kaburuan ageung, cek Rahiangtang Mandiminyak: "Patih, na naon eta
ateh?"
"Bejana nu ngigel di buruan ageung!"
"Eta bawa pakean awewe sapangadeg, sina marek ka dieu. Keun tanggungan aing.
Geuwat bawa sacara paksa!"
Patih indit ka buruan ageung. Pwah Rababu dibawa ka kadaton. Dipirabi ku
Rahiangtang Mandiminyak. Kacida bogohna ka Pwah Rababu. Tina sapatemonna, nya
lahir anak lalaki dingaranan Sang Sena.
VII
Carek Rahiang Sempakwaja: "Rababu jig indit. Ku sia bikeun eta budak ka Rahiangtang
Mandiminyak, hasil jinah sia, Sang Salahlampah."
Rababu tuluy leumpang ka Galuh.
"Aing dititah ku Rahiang Sempakwaja mikeun budak ieu, beunang sia ngagadabah aing
tea."
Carek Rahiangtang Mandiminyak: "Anak aing maneh teh, Sang Salah?"
Carek Rahiangtang Mandiminyak deui: "Patih ku sia budak teh teundeun kana
jambangan. Geus kitu bawa kategalan!"
Dibawa ku patih ka tegalan, Samungkurna patih, ti eta tegalan kaluar kila-kila nepi ka
awang-awang. Kabireungeuh ku Rahiangtang Mandiminyak.
"Patih teang deui teundeun sia nu aya budakna tea!"
Ku patih diteang ka tegalan, kasampak hirup keneh. Terus dibawa ka hareupeun
Rahiangtang Mandiminyak. Dingaranan Sang Sena.
VIII
Lawasna jadi ratu tujuh taun, geus kitu Rahiangtang Mandiminyak diganti ku Sang
Sena. Lawasna jadi ratu tujuh taun, diganti lantaran dilindih ku Rahiang Purbasora.
Kajaba ti eta Sang Sena dibuang Gunung Merapi, boga anak Rakean Jambri.
Sanggeusna manehna sawawa indit ka Rahiangtang Kidul, ka Denuh, menta
dibunikeun.
Carek Rahiangtang Kidul: "Putu, aing sangeuk kacicingan ku sia, bisi sia kanyahoan ku
ti Galuh. Jig ungsi Sang Wulan, Sang Tumanggal jeung Sang Pandawa di Kuningan,
sarta anak saha sia teh?"
Carek Rakian Jambri: "Aing anak Sang Sena. Direbut kakawasaanana, dibuang ku
Rahiang Purbasora."
"Lamun kitu aing wajib nulungan. Ngan ulah henteu digugu jangji aing. Muga-muga
ulah meunang, lamun sia ngalawan perang ka aing. Jeung deui leuwih hade sia indit ka
tebeh Kulon, jugjug Tohaan di Sunda."
Sadatangna ka Tohaan di Sunda, tuluy dipulung minantu ku Tohaan di Sunda. Ti dinya
ditilar deui da ngajugjug ka Rabuyut Sawal.
Carek Rabuyut sawal: "Sia teh saha?"
"Aing anak Sang Sena. Aing nanyakeun pustaka bogana Rabuyut Sawal. Eusina teh,
'retuning bala sarewu', anu ngandung hikmah pikeun jadi ratu sakti, pangwaris Sang
Resi Guru."
Eta pustaka teh terus dibikeun ku Rabuyut sawal. Sanggeus kitu Rakean jambri miang
ka Galuh.
Rahiang Purbasora diperangan nepi ka tiwasna. Rahiang Purbasora jadina ratu ngan
tujuh taun. Diganti ku Rakean Jambri, jujuluk Rahiang Sanjaya.
IX
Carek Rahiang Sanjaya: "Patih, indit sia, tanyakeun ka Batara Dangiang Guru, saha
kituh anu pantes pikeun nyekel pamarentahan di urang ayeuna."
Sadatangna patih ka Galunggung, carek Batara Dangiang Guru: "Na aya pibejaeun
naon, patih?"
"Pangampura, kami teh diutus ku Rahiang Sanjaya, menta nu bakal marentah, adi
Rahiang purbasora."
Hanteu dibikeun ku Batara dangiang Guru.
Carek Batara Dangiang Guru: "Rahiang Sanjaya, indit beunangkeun ku sorangan.
Elehkeun Guruhaji Pagerwesi, elehkeun Wulan, Sang Tumanggal, elehkeun Guruhaji
Tepus jeung elehkeun Guruhaji Balitar. Jig indit Rahiyang Sanjaya; elehkeun Sang
Wulan, Sang Tumanggal, Sang Pandawa di Kuningan. Maranehna meunang kasaktian,
nu ngalantarankeun Sang Wulan, Sang Tumanggal, Sang Pandawa di Kuningan henteu
kabawah ku dangiang Guru. Lamun kaelehkeun bener maneh sakti."
Rahiang Sanjaya tuluy perang ka Kuningan. Eleh Rahiang Sanjaya diubeuber, nepi ka
walungan Kuningan. Rahiang Sanjaya undur.
"Teu meunang hanteu aing kudu ngungsi ka dieu, lantaran diudag-udag, kami kasoran."
Ti dinya Rahiang Sanjaya mulang deui ka Galuh, Sang Wulan, Sang Tumanggal mulang
deui ka Arile.
Rahiang Sanjaya tuluy marek ka Batara Dangiang Guru, Carek Batara Dangiang Guru:
"Rahiang Sanjaya, naon pibejaeun sia, mana sia datang ka dieu?"
"Nya eta aya pibejaeun, apan kami dipiwarang, tapi kami eleh. Ti mana kami unggulna,
anggur kami diuber-uber ku Sang Wulan, Sang Tumanggal jeung Sang Pandawa di
Kuningan." Sanggeus kitu Rahiang Sanjaya tuluy mulang ka Galuh.
X
Carek Sang Wulan, Sang Tumanggal, sang Pandawa di Kuningan: "Mawa pisajieun,
urang miang ka Galunggung, pakean lalaki sapangadeg, pangcalikan, munding sarakit
(?), beas sacukupna pikeun dahar."
Sadatang ka Galunggung, eureun di Pakembangan. Kasampak ku (Sang) Pakembangan.
tuluy popojan ka Batara Dangiang Guru.
Carek Batara Dangiang Guru: "Aya beja naon?"
"Pun Batara Dangiang Guru! Aya Sang Wulan, Sang Tumanggal jeung Sang Pandawa di
Kuningan."
"Kacida bagjana sia datang ka dieu. Jung miang ka Galuh. Ondang Rahiang Sanjaya,
caritakeun, kudu mawa pisajieun, pakean lalaki sapangadeg, pangdiukan wulung,
munding sarakit (?), kawali beusi jeung beas sacukupna pikeun dahar."
Sadatang sia ka Galuh, carek Rahiyang Sanjaya: "Aya pibejaeun naon, sia
Pakembangan?"
"Kami teh dititah ku Dangiang Guru. Rahiang Sanjaya supaya mawa pisajieun
salengkepna. Aya Sang Wulan, Sang Tumanggal jeung Sang Pandawa di Kuningan."
Rahiang Sanjaya indit.
Barang nepi ka hareupeun Dangiang Guru, carek Dangiang Guru: "Rahiang Sanjaya!
Lamun kaereh ku sia Sang Wulan, Sang Tumanggal jeung Sang Pandawa di Kuningan,
aing bakal nurut kana sagala ucapan sia. Da beunang ku aing kabawah. Turut kana
ucapan aing. Da aing wenang ngelehkeun, hanteu kasoran. Da aing anak dewata."
Sang Wulan, Sang Tumanggal, Sang Pandawa di Kuningan kabawah ku Batara
Dangiang Guru.
Sang Wulan dijenengkeun Guruhaji di Kajaron.
Sang Tumanggal dijieun Guruhaji Kalanggara di Balamoha.
Sang Pandawa di Kuningan jadi Guruhaji Lajuwatang.
Sang Puki jadi Guruhaji di Pagerwesi.
Sang Manisri dijadikeun Buyuthaden Rahesa di Puntang.
Buyuthaden Tujungputih di Kahuripan.
Buyuthaden Sumajajah di Pagajahan.
Buyuthaden Pasugihan di Batur.
Buyuthaden Darongdong di Balaraja.
Buyuthaden Pagergunung di Muntur.
Buyuthaden Muladarma di Parahiangan.
Buyuthaden Batuhiang di Kuningan.
XI
Rahiyang Sanjaya tumetep di Medang Ratu di Galuh, Sang Seuwakarma.
Ari adina Ratu Galuh, miara sabaraha hiji anak munding, nyieun padumukan pikeun
muja. Pindah-pindah tempat, sewabakti ka Batara Upati.
(Nelah) Rahiang Wereh, nu matak disebut kitu, waktu ditilar, adi lanceuk masih laleutik
keneh.
Teu tulus jadi ratu, lantaran (huntuna) rohang, mangkana katelah Rahiang
Sempakwaja. Rahiyang Kidul oge hanteu bisa jadi ratu sabab burut, nya jadi Wikuraja.
Sang Seuweukarma jadi Tohaan di Kuningan, lahirna di patapan, enya eta anak Rahiang
Sempakwaja.
Cek Rahiang Sanjaya: "Atuh masih pernah dulur aing, aki! Lamun kitu mah karah. Ulah
weleh mere bantuan ka aing, aki patih!"
Cek patih: "Muga-muga bae bisa deui urang ngamalkeun Sanghiang Darmasiksa. Ulah
teu digugu!"
Omongan para patih ka Rahiang Sanjaya: "Lamun haying unggul perang, geura
mangkat ti Galuh!" Prang ka Mananggul, eleh sang ratu Mananggul, Pu Anala
pamanggul juritna. Tuluy ka Kahuripan, diperangan, eleh Kahuripan, Rahiangtang
Wulukapeu taluk. Tuluy ka Kadul, diperangan eleh Rahiang Supena, taluk. Tuluy ka
Balitar, diperangan, eleh sang ratu Bima.
Ti dinya Rahiang Sanjaya nyabrang ka wilayah Malayu. Kemir diperangan, eleh
Rahiangtang Gana. Perang deui ka Keling, eleh Sang Sriwijaya. Perang ka Barus, eleh
ratu Jayadana. Perang ka Cina, eleh pati(h) Sarikaladarma.
Mulang Rahiang Sanjaya ka Galuh ti sabrang.
Tunda.
XII
Rahiangtang Kuku, Sang Seuweukarma di Arile, ngayakeun gempungan jeung para
patih; raja dicaritakeun hal pangajaran kaparamartaan.
"Nam urang rek marek, mawa kiriman ka Rahiang Sanjaya. Cokot emas sakati, lima
boehna, bawaeun urang ka Rahiang Sanjaya."
Dina danget eta, oge di Galuh ngayakeun kumpulan jeung para patih sakabeh.
"Nam urang nyieun labur di jalan gede pakeun ngabageakeun Sang Seuweukarma,
lantaran enya eta Rahiang Kuku."
"Barang datang ka sisimpangan ka Galuh jeung ka Galunggung, dipapag, dihormat
disayagian cai pikeun sibanyo."
Carek Rahiangtang Kuku: "Sang patih, bawa kami marek ka rahiang Sanjaya. Tah emas
sakati, lima boehna."
Carek sang patih: "Pun Tohaan! Boh emas boh beusi henteu diajenan ku Rahiang
Sanjaya. Nu diajenan teh ngan huripna jalma rea."
Rahiangtang Kuku jadi kabingungan. Terus mulang deui ka Arile. Carek Rahiangtang
Kuku: "Na naon pakeun urang bakti ka Rahiang Sanjaya?"
XIII
Sakitu mulyana, ieu tangtu Rahiang Sempakwaja. Ayeuna urang caritakeun
Rahiangtang Kuku, indit ka Arile, ngababakan di Kuningan.
Kasohor Rahiangtang Kuku, enya eta Sang Seuweukarma, ngadeg di Kuningan, anakna
Rahiang Sempakwaja. Indung bapana teh tempat panyaluuhan jalma rea.
Dayeuh, desa, pulo jeung sakurilingna: ti Keling bakti ka Rahiangtang Kuku;
Rahiangtang Luda di puntang; Rahiangtang Wulukapeu di Kahuripan; Rahiangtang
Supremana di Wiru; Rahiang Isora di Jawa sang ratu Bima di Bali (tar); di Kulon di
Tu(n)tang Sunda nyabrang ka wilayah Malayu. Rahiangtang Gana ratu di Kemir; Sang
Sriwijaya di Malayu, Sang Wisnujaya di Barus, Sang Bramasidi di Keling. Patihna Sang
Kandarma di Berawan; Sang Mawuluasu di Camara Upatah; Sang Pa(n)cadana ratu di
Cina.
Kabeh kabawah ku Rahiangtang Kuku. Kabeh ngaku ratu ka nu calik di Saunggalah.
Kabawah ku Sang Seuweukarma, sabab Ngukuhan ajaran Dangiang Kuning.
Di Galuh Rahiang Sanjaya nanyakeun: "Kumaha sang patih, pilukeun urang? Urang
hanetu dianggap kulawarga ku Rahiangtang Kuku. Sang patih! Jig indit sidikkeun ku
sorangan ka Kuningan. Bisa jadi urang dipajarkeun turut campur kana karia, padahal
urang henteu dibejaan, daek indit."
Sang patih nepi ka Kuningan, marek ka kadaton, terus ngabakti ka Rahiangtang Kuku.
Carek Rahiangtang Kuku: "Oh sang patih!Na naon bejana, mana dating ka dieu?"
Carek sang patih: "Kami dititah ku Rahiang Sanjaya. Diparentah nyidikkeun ka dieu.
Saha nu dijungjung, nu dijenengkeun ratu?"
Carek Rahiang Kuku: "Eh sang patih! Pantesna nya aing dijungjung dijenengkeun ratu
ku balarea. Ngan ti Rahiang Sanjaya mah henteu diharepkeun, lantaran kulawarga,
jeung moal ka kami mah, sabab dianggapna resep maehan kulakadang baraya. Malah
aing ditempatkeun ka Kuningan oge ku Rahiang Sempakwaja. Aing beunang Rahiang
Sempakwaja nempatkeun ka Kuningan ieu teh.
Mana aing teyu diganggu ku Rahiang Sanjaya."
Sang patih mulang ka Galuh.
Ditanya ku Rahiang Sanjaya: "Aki, kumaha carek Rahiangtang Kukuka urang?" "Pun,
Rahiang Sanjaya! Rahiangtang Kuku teh tapana kataekan. Ngagem Sanghiang Darma
kalawan Sanghiang Siksa. Tumut kana wisik Sang Rumuhun, jadi lulugu dina Hirup
kumbuh. Kukituna ku urang turut tanpa rasa gigis. Tembongkeun ku urang, da urang
jeung Tohaan teh saturunan, kabeh ge pada-pada turunan dewata."
Geuwat dicokot pustaka ku Rahiang Sanjaya. Barang nepi terus diungkab eta pustaka
teh. Unina kieu: "Ong awignam astu, kretajugi balam raja kretayem rawanem sang tata
dosamem, sewa ca kali cab pratesora sang aparanya retuning dewata, sang adata
adining ratu dewata sang sapta ratu na caturyuga. Sang Resi Guru tipekur di nu suni
ngayuga Sang Kandiawan jeung Sang Kandiawati. Nya puputra Rahiangtang Kulikuli,
Rahiangtang Surawulan, Rahiangtang Pelesawi, Rahiangtang Rawunglangit, bungsuna
Sang wretikandayun.
Sang Wretikandayun boga anak Rahiang Sempakwaja, Rahiang Kidul, Rahiangtang
Mandiminyak. Rahiangtang Mandiminyak boga anak Sang Sena, sang Sena boga anak
Rahiang Sanjaya."
Awewe geulis, Dobana mawa parahu, panjangna tujuh deupa, dibagian hareupna
dimomotan rupa-rupa pakarang.
"Urang ka nusa Demba!" Nya terus maranehanana balayar.
Kareungeu ku Sang Siwiragati. Dek ngamuatkeun Pwah Sangkari Pucanghaji
Tunjunghaji, ditumpakkeun dina gajah putih. Kakara ge leumpang sapanjang buruan.
Teu disangka-sangka Rahiangtang Kuku, Sang Seuweukarma cunduk ka nusa Demba,
tuluy ka kadaton, diuk tukangeun Sang Siwiragati.
Rahiangtang Kuku diudag ku gajah putih, lumpat ka buruan mawa Pwah Sangkari.
Henteu aya balik deui ka kadaton gajah putih teh, ngawula ka Rahiangtang Kuku.
Rahiangtang Kuku mulang deui ka Arile, dibawa dina gajah putih jeung Pwah Sangkari.
Pwah sangkari teh ngomong: "Naha henteu aya emas saguri, sapotong sapaha jeung
salengkepna papakean?"
Tuluy bae ka Galuh, ka Rahiang Sanjaya, henteu nyimpang ka Arile. Dibawa na gajah
putih ditutup ku lungsir putih tujuh kayu diwatangan mas mirah komara inten.
Barang dating ti nusa Demba, tuluy ka kadaton, sanggeus cunduk, Rahiangtang Kuku
nyarita ka Rahiang Sanjaya, naha resep mireungeuh gajah putih.
Tanyana: "Mana?"
Tuluy gajah putih teh ditumpakan, Pwah Sangkari disanghareupkeun ka Rahiyang
Sanjaya. Sanggeus nepi ka padaleman, henteu balik deui.
Carek Rahiang Sanjaya: "Na naon nu jadi karempan teh? Ayeuna aing hayang runtut
raut. Aing jeung bapa, Rahiang Kuku, Sang Seuweukarma. Ayeuna aing moal ngalawan.
Ayeuna urang tetepkeun: tanah bagaian Dangiang Guru di tengah, bagian Rangiang
Isora ti Wetan; jauhna nepi ka kalereun Paraga jeung Cilotiran, ti Kulon Tarum, ka
Kulon bagian Tohaan di Sunda."
Sanggeus Rahiangtang Kuku mulang ka Arile, sadatangna ka Arile, putus hancana di
dunya, hilang dina umur nu kacida kolotna.
Rahiang Sanjaya sasauran, ngawulang anakna, Rakean Panaraban, enya eta Rahiang
Tamperan: "Ulah arek nurutan agama aing, lantaran eta aing dipikasieun ku jalma rea."
Lilana jadi ratu salapan taun, diganti ku Rahiang Tamperan.
XV
Mimiti Sang Resi Guru ngawangun kuta pulo Jawa, kutana teh nyaeta Galunggung, ti
wetana Jawa.
Di wates Sunda, aya pandita sakti, dipateni tanpa dosa, ngaranna Bagawal Sajalajala.
Atma pandita teh nitis, nya jadi Sang Manarah. Anakna Rahiang Tamperan duaan jeung
dulurna Rahiang Banga.
Sang manarah males pati.
Rahiang Tamperan ditangkep ku anakna, ku Sang Manarah. Dipanjara beusi Rahiang
Tamperan teh.
Rahiang Banga datang bari ceurik, sarta mawa sangu kana panjara beusi tea.
Kanyahoan ku Sang Manarah, tuluy gelut jeung Rahiang Banga. Keuna beungeutna
Rahiang Banga ku Sang Manarah.
Ti dinya Sang Manarah ngadeg ratu di Jawa, mangrupa persembahan.
Nurutkeun carita Jawa, Rahiang Tamperan lilana ngadeg raja tujuh taun, lantaran
polahna resep ngarusak nu tapa, mana teu lana nyekel kakawasaanana oge.
Sang Manarah, lilana jadi ratu dalapanpuluh taun, lantaran tabeatna hade.
Sang Manisri lilana jadi ratu geneppuluh taun, lantaran pengkuh ngagem Sanghiang
Siksa.
Sang Tariwulan lawasna jadi ratu tujuh taun.
Sang Welengan lawasna jadi ratu tujuh taun.
XVI
Enya kieu, mimiti Sang Resi Guru boga anak Sang Haliwungan, nya eta Sang
Susuktunggal nu ngomean pakwan reujeung Sanghiang Haluwesi, nu nyaeuran
Sanghiang Rancamaya.
Tina Sanghiang Rancamaya aya nu kaluar.
"Ngaran kula Sang Udubasu, Sang Pulunggana, Sang Surugana, ratu hiang banaspati."
Sang Susuktunggal, enya eta nu nyieun pangcalikan Sriman Sriwacana Sri Baduga
Maharajadiraja, ratu pakwan Pajajaran. Nu kagungan kadaton Sri bima-untarayana
madura-suradipati, nya eta pakwan Sanghiang Sri Ratudewata.
Titinggal Sang Susuktunggal, anu diwariskeunana tanah suci, tanah hade, minangka
bukti raja utama.
Lilana ngadeg ratu saratus taun.
XVII
Rahiang Banga lawasna ngadeg ratu tujuh taun, lantaran polahna hanteu didasarkeun
kana adat kabiasaan anu bener.
Rakean di Medang lilana ngadeg ratu tujuh taun.
Rakeanta Diwus lilana jadi ratu opatlikur taun.
Rakeanta Wuwus lilana jadi ratu tujuhpuluh dua taun.
Nu hilang di Hujung Cariang lilana jadi ratu taun, kaopatna teu cucud, lantaran salah
lampah, daek ngala awewe ku awewe.
Rakean Gendang lilana jadi ratu tilulikur taun.
Dewa Sanghiang lilana jadi ratu tujuh taun.
Prebu Sanghiang lilana jadi ratu sawelas taun.
Prebu Datia Maharaja lilana jadi ratu tujuh taun.
Nu hilang di winduraja lilana jadi ratu tilulikur taun.
Nu hilang di Kreta lawasna jadi ratu salapanpuluhdua taun, lantaran ngukuhan kana
lampah anu hade, ngadatangkeun gemah ripah.
Diganti deui ku nu hilang di Winduraja, henteu lila ngadegna ratu ngan dalapanwelas
taun.
Diganti ku Sang Rakean Darmasiksa, titisan Sanghiang Wisnu, nya eta nu ngawangun
sanghiang binajapanti.
Nu ngajadikeun para kabuyutan ti sang rama, ti sang resi, ti sang disri, ti sang tarahan
tina parahiangan.
"Tina naon berkahna?" Ti sang wiku nu mibanda Sunda pituin, mituhu Sanghiang
Darma, ngamalkeun Sanghiang Siksa.
Boga anak nu hilang di Taman, lawasna jadi ratu genep taun.
Boga anak deui nu hilang di Tanjung, lilana jadi ratu dalapan taun.
Boga anak nu hilang di Kikis, lilana jadi ratu dualikur taun.
Nu hilang di Kiding, lilana jadi
ratu tujuh taun.
Boga anak Aki Kolot, lilana jadi ratu sapuluh taun.
XVIII
Boga anak, Prebu Maharaja, lawasna jadi ratu tujuh taun, lantaran keuna ku musibat,
Kabawa cilaka ku anakna, ngaran Tohaan, menta gede pameulina.
Urang rea asalna indit ka Jawa, da embung boga salaki di Sunda. Heug wae perang di
Majapahit.
Aya deui putra Prebu, kasohor ngaranna, nya eta Prebu Niskalawastu kancana, nu tilem
di Nusalarang gunung Wanakusuma. Lawasna jadi ratu saratus opat taun, lantaran hade
ngajalankeun agama, nagara gemah ripah.
Sanajan umurna ngora keneh, tingkah lakuna seperti nu geus rea luangna, lantaran ratu
eleh ku satmata, nurut ka nu ngasuh, Hiang Bunisora, nu hilang di Gegeromas. Batara
Guru di Jampang.
Sakitu nu diturut ku nu ngereh lemah cai.
Batara guru di Jampang teh, nya eta nyieun makuta Sanghiang Pake, waktu nu boga hak
diangkat jadi ratu.
Beunang kuru cileuh kentel peujit ngabakti ka dewata. Nu dituladna oge makuta
anggoan Sahiang Indra. Sakitu, sugan aya nu dek nurutan. Enya eta lampah nu hilang
ka Nusalarang, daek eleh ku satmata. Mana dina jaman eta mah daek eleh ku nu
ngasuh.
Mana sesepuh kampung ngeunah dahar, sang resi tengtrem dina ngajalankeun
palaturan karesianana ngamalkeun purbatisti purbajati 35). Dukun-dukun kalawan
tengtrem ngayakeun perjangjian-perjangjian make aturan anu patali jeung kahirupan,
ngabagi-bagi leuweung jeung sakurilingna, ku nu leutik boh kunu ngede moal aya
karewelanana, para bajo ngarasa aman lalayaran nurutkeun palaturan ratu.
Cai, cahaya, angin, langit, taneuh ngarasa senang aya dina genggaman pangayom jagat.
Ngukuhan angger-angger raja 36), ngadeg di sanghiang linggawesi, puasa, muja taya
wates wangenna.
Sang Wiku kalawan ajen ngajalankeun angger-angger dewa, ngamalkeun sanghiang
Watangageung. Ku lantaran kayakinan ngecagkeun kalungguhanana teh.
Diganti ku Tohaan Galuh, enya eta nu hilang di Gunung tiga. Lawasna jadi ratu tujuh
taun, lantaran salah tindak bogoh ka awewe larangan ti kaluaran.
XIX
Diganti ku Prebu, putra raja pituin, nya eta Sang Ratu Rajadewata, nu hilang di
Rancamaya, lilana jadi ratu tilupuluhsalapan taun.
Ku lantaran ngajalankeun pamarentahanana ngukuhan purbatisti purbajati, mana
henteu kadatangan boh ku musuh badag, boh ku musuh lemes. Tengtrem ayem Beulah
Kaler, Kidul, Kulon jeung Wetan, lantaran rasa aman.
Teu ngarasa aman soteh mun lakirabi dikalangan jalma rea, di lantarankeun ku
ngalanggar Sanghiang Siksa.
XX
Diganti enya eta ku Prebu Surawisesa, anu hilang di Padaren, Ratu gagah perkosa, teguh
jeung gede wawanen.
Perang limawelas kali henteu eleh. Dina ngajalankeun peperangan teh kakuatan
baladna aya sarewu jiwa.
Perang ka Kalapa jeung Aria Burah. Perang ka Tanjung. Perang ka Ancol kiyi. Perang ka
Wahanten Girang. Perang ka Simpang. Perang ka Gunungbatu. Perang ka Saungagung.
Perang ka Rumbut. Perang ka Gunungbanjar. Perang ka Padang. Perang ka Pagoakan.
Perang ka Muntur. Perang ka Hanum. Perang ka Pagerwesi. Perang ka
Madangkahiangan.
Ti dinya mulang ka pakwan deui. Hanteu naunan deui. Ratu tilar dunya. Lawasna jadi
ratu opatwelas taun.
XXI
Prabu Ratudeawata, enya eta nu hilang kasawah-tampian-dalem.
Ngajalankeun kahirupan saperti rajaresi. Tanpa Pwah Susu.
Disunatan, maksudna supaya bersih, suci tina kokotor ari dikumbah, disunat ku
tukangna, pituin Sunda eta teh.
Datang huru-hara, musuh loba teu kanyahoan ti mana asalna. Perang di buruan ageung.
Tohaan Sarendet jeung Tohaan Ratu Sanghiang kasambut.
Aya pandita sakti dianiaya, pandita di sumedang. Sang pandita di Ciranjang dipaehan
tanpa dosa, katiban ku tapak kikir. Sang pandita di Jayagiri digubruskeun ka sagara.
Aya pandita sakti taya dosana. Munding Rahiang ngaranna, digubruskeun ka sagara,
henteu paeh, hirup keneh, ngilang tanpa ninggalkeun ragana di dunya. Katelah
ngaranna Hiang Kalinganja. Ku lantaran eta masing iatna anu masih tinggal di belakang
kali, ulah arek hirup api-api pupuasaan. Tah kitu kaayaan jaman susah teh.
Prebu ratudewata, lilana jadi dalapan taun, kasalapanna tilar dunya.
XXII
Diganti ku Sang Ratusakti Sang Mangabatan di Tasik. Enya eta anu hilang ka
Pengpelengan. Lilana jadi ratu dalapan taun, lantaran ratu lampahna cilaka ku awewe.
Larangan ti kaluaran jeung ku indungtere. Mindeng maehan jalma tanpa dosa,
ngarampas tanpa rasrasan, hanteu hormat ka kolot, ngahina pandita.
Ulah diturut ku nu pandeuri, lampah ratu kitu mah. Tah kitu riwayat sang ratu teh.
XXIII
Tohaan di Majaya eleh perang, lantaran kitu hanteu cicing di kadaton. Manehna nu
nyipta sanghiang Panji, ngendahan kadaton, dibalaj diatur mirupa taman mihapitkeun
panto larangan. Nu ngawangun bale bobot tujuhwelas jajar, diukir diparada
diwujudkeun rupa-rupa carita.
XXIV
Dina jaman jalma sajagat hanteu ngalaman kajahatan disebutna jaman kreta.
Henteu aya nu ngajadikeun ancurna jagat.
Dina jaman dopara, jaman parunggu, saterusna diganti ka jaman kali, jaman beusi,
Sang Nilakendra, dilantarankeun lila teuing dina kasenangan, ngumbar hawa napsu.
Bogana anak, kana hatena geus kaancikan ku rekadaya, nya nurunkeun pertapa, incu
pateterean.
Inuman keras dianggapna saperti cai wujudna godaan napsu. Jelema nu ngahuma
rewog baranghakan, teu gumbira lamun teu pepelakan. Lila ratu ngalajur napsu dina
barang dahar, teu nurutkeun adat kabiasaan, enggoning ngumbar kasenangan borakborak
da nganggap saluyu jeung kabeungharanana.
Lilana jadi ratu genepwelas taun.
XXV
Diganti ku Nusia Mulya. Lilana jadi ratu duawelas (!) taun. Mimiti datangna perobahan.
Buana lemes nyusup ka nu kasar, timbul karusakan ti Islam.
Perang ka Rajagaluh, eleh Rajagaluh. Perang ka Kalapa eleh Kalapa. Perang ka Pakwan,
perang ka Galuh, perang ka Datar. Perang ka Ma(n)diri, perang ka Patege, perang ka
Jawakapala, eleh Jawakapala. Perang ka Gegelang. Meuntas perang ka Salajo; kabeh
eleh ku urang Islam.
Kitu nu matak kabawah ka Demak jeung ti Cirebon.
Dicutat tina
Atja (1968) Carita Parahiyangan: Naskah Titilar Karuhun Urang Sunda. Bandung:
Jajasan Kebudajaan Nusalarang


text:
Kategori:Préféktur Gifu
Gifu Prefecture (岐阜県 Gifu-ken?) nyaeta salah sahiji préféktur aya di Wewengkon Chūbu, Wewengkon Chūkyō Jepang. Ibukotana nyaeta Kota Gifu.
-
Artikel utama kategori ieu nyaeta Préféktur Gifu.
Subkategori
Kategori ieu ngawengku 4 subkategori ti 4.
A
- ► Angkutan kareta di Préféktur Gifu (3 C, 1 P)
G
- ► Gifu, Gifu (4 P)
K
- ► Kota di Préféktur Gifu (21 P)
U
- ► Urang Préféktur Gifu (1 P)
Artikel-artikel na kategori "Préféktur Gifu"
2 kaca ti 2 di handap asup kana ieu kategori.


text:
Hiji kameumeut kana budaya hususna Basa Sunda, jadi hiji kahariwang. Hariwang ku kaayaan barudak Sunda ayeuna anu teu apal kana Basa Sunda.
Kahariwang ieu kudu diungkulan, ditarekahan kumaha cara ngungkulanana….
Mun seug jujur mah kuring teh asa hayang ceurik ningali barudak ayeuna anu ngaku keneh turunan urang sunda tapi geus teu apal nu kumaha ari basa sunda, sabenerna kuring oge teu bodo-bodo acan ngeunaan bag-bagan basa sunda teh, palias disebut ahli basa sunda mah da heueuh kuring mah ngaku urang kampung bau lisung anu teu nyaho dibedug-bedug acan.
Ieu mah pirajeunan wae nulis soteh keur sampeureun tur bacaeun sorangan sukur-sukur mun bisa narima tambahan luang ti kadang wargi sadaya anu haat masihan bongbolongan tur kersa ngajaran sim kuring ngeunaan basa sunda hususna jeung kisunda dina umumna. Kuring mah estuning masih keneh diajar, mun cara budakmah masih keneh lelengkah halu ngeunaan basa sunda teh.


text:
Shenzhen Adat Olahraga ngagem Co. Ltd. ngadegkeun taun 2004, salaku pabrik supplier langsung tina maké kabugaran sarta olahraga ngagem kalawan leuwih 13 taun pangalaman.
Aya leuwih ti 200 pagawé, 5 garis produksi, 32 désainer, 10QC, sangkan yakin kualitas jeung produksi kapasitas. Sarta output taunan kami ngahontal 600.000 lembar.
produk utama urang kaasup Saragam És hoki, Baseball Saragam, Amérika Football Saragam, Panjat Pinang ngagem, MMA kolor, skéma ngagem, Rush hansip, jsb Urang percanten anjeun bakal wareg ku produk urang dijieun tur jasa urang.


text:
Balik nyaba. Mulan-malén. "Si Ujang téh kunanon? Unggal soré hulang-huleng. Sakapeung gugutrut. Nyéréngéh sorangan?" Ditémbal kéom, "Hayang jadi pangarang cenah!" Ras kana eusi koper. "Tah Sujang, 'Serat Rusiah Pangarang', anyar meuli ti Bandung!"
Isukna. Indungna kerung. Si Ujang pesen ménu ahéng: kulub hui, kulub sampeu, sayur kacang, endog meri sadua-dua. Beubeutian diasakan samogol. Peutingna. Ngusial. Ngulikbek. Karék cengkat, dut mantén. Gék deui. Dut deui. Sapeupeuting guling gasahan. Kasubuhnakeun ngaburusut.
Isukna deui. Ganti ménu. Kawas nyiram: rujak cuka, empék-empék, balado endog 'Super Jeletot'. Réngsé magrib. Ngusial. Teu nepi ka dut. Prat-prét-prot mantén. Ngayér. Teu kaop reureuh. Gék. Kusial. Tuturubun ka cai. Parat ka subuh. Béak ka ngora-ngorana. Lungsé. Pias. Kanyos.
Poé katilu. Kaingetan guru PKK: Opat séhat lima sampurna. Sangu pulen. Pais nilem umendog. Sambel ledok. Coélna: pucuk-sampeu, pucuk-gedang. Ditutup ku Raja Ceré. Teu tinggaleun susu kambing. Dirasa-rasa. Nepi ka magrib hampang-himping. Tibra. Kasubuhnakeun: kimpel ngagelempeng. Longsong. "Euréka!" émprak Si Ujang.


text:
"Néng, Aa bogoh ka Enéng!" pokna, "Ditampi moal?" sambungna. Ngaheneng sajongjongan. Neuteup Si Enéng nu teu kecét-kecét. Pedenghel. Keuheul. Dadana ngabebela. Matana hurung. Asa teu dilayanan. "Jawab atuh Néng! Ning kalah ngabetem?" Si Enéng angger ngabigeu. Teu sabar. Jung nangtung. "Geus ah, aing mah rék balik!" ngaléos. "Aaaa, ditampi atuh A! Ih ari Aa. Ni teu romantis!" kurawed baeud. Tapi semu ogo.
"Nu poksang jiga kitu mah, kana moal ramé dicaritakeun atuh Lo. Da taya bajoangna. Teu karasa pait-peuheurna. Numatak, nu kemba nu sok jadi bahan carita mah. Caritana bisa gagantaran, jiga télénovéla." ceuk Mang Saca bari mencrong monitor.


text:
Jalan-jalan ka blog anu tulisanana asup kana Nu Haneut bagéan tulisan panganyarna dina Dashboard WordPress, anjog ka blogna Kang Arif utamana tulisan anu judulna Memanfaatkan Beragam Layanan Gratis dari Baba Studio aya panumbu anu numbu ka loka Baba Studio. Dipaluruh, meunang inpo yen Baba Studio ngayakeun pasanggiri nulis anu tulisanana ngeunaan BabaStudio.com. Tulisan anu dipedalkeun pikeun ngiluan ieu pasanggiri, kudu nyaritakeun atawa magunemkeun ngeunaan untungna atawa alusna miboga situs wéb katut nyaritakeun ngeunaan BabaStudio. Tulisan anu ditulis sahanteuna miboga kecap lobana 500 kecap. Tulisan anu dipedalkeun bisa dina wangun situs wéb atawa blog kayaning di WordPress atawa blogspot.
Sarat séjénna, anu ngiluan kudu daptar heula ka situs BabaStudio.com pikeun ngeusian data pribadi anu diperlukeun. Terus ogé kudu nuturkeun (following) akun twitter @Baba_studio ditambah kudu mikaresep (like) pesbukna Babastudio.com. Anu penting deui mah, tulisan anu dipedalkeunana kudu ngagunakeun Bahasa Indonésia, jeung anu ngiluanana cicing di nagri Indonésia. Eusi tulisan teu meunang papalingpang atawa ngarempak tetekon anu aya. Ditambah ku, tulisan anu dipedalkeun teu meunang nyalin tina tulisan jalma séjén. Pikeun mikanyaho sarat-sarat anu lengkep, sumangga waé nyimpang ka loka BabaStudio.com.
Sedengkeun ngeunaan hadiahna, lumayan pikabitaeun. Unggal bulan bakal aya pinunjul anu baris dilélér hadiah duit 300 rébu ditambah Toko Online anu hargana 500 rébu. Ari hadiah utamana anu bakal dilélér dipanungtungan, mangrupa tablét iPad 2, Blackberry Apollo jeung Samsung Galaxy Mini ditambah ku duit. Panasaran atawa kabita, mending langsung waé nyimpang ka loka BabaStudio.com pikeun mikanyaho sarat reujeung hadiah anu disadiakeun. Atuh lamun panuju jeung hayang miluan, kari daptar langsung.


text:
Hasil Pencarian
Hasil pencarian untuk kata kunci ngahaja (18)
- Ngaruat di Ciburuy ku Kaset Ketuk Tilu
20 Feb 2006 - 2:30 am
Mun tas aya nu cilaka di Situ Ciburuy kudu ngaruat bari nanggap ketuk tilu. Ngan ku sabab kasenian ketuk tilu kiwari geus langka, atuh ngaruat teh cukup nyetel kasetna we wungkul.
Sigana pikeun urang Sunda mah pada apal kana lagu "Bubuy Bulan" anu rumpakana : Bubuy bulan, bubuy bulan sangray bentang, panon poe, panon poe disasate, unggal bulan, unggal bulan abdi teang, unggal poe, unggal poe oge hade. Situ Ciburuy laukna hese dipancing.. jeung saterusna.
- Kampung Kuta Pantrang Nanggap Wayang
1 Dec 2004 - 4:14 am
1. KIAMAT TEH TANGTOS BAKAL KAJADIAN (:78/1,2,3,4,5) - rhs, 29 Jumadilawal 1424 H
- Assalamu'alaikum, ka muslimin wal muslimat,
asalamu'alaikum, ka mu'minin wal mu'minat.
- Seja nyanggakeun nadoman, sumberna ayat Al-Qur'an,
juz anu ka tilupuluh, mugia jadi pituduh.
- An-Naba' nami suratna, tujuhdalapan nomerna,
dupi nu jadi ayatna, kahiji dugi kalima,
- Anu kapir teu percaya, yen kiamat bakal aya,
pajar ukur nyingsieunan,nu kapir teh seuseurian,
- Padahal kiamat pasti, bakal cunduk hiji wanci,
nu uninga mung Ilahi, manusa mah moal ngarti.
- Mun kiamat enggeus cunduk, nu kapir bati ngaheruk,
kakara sadar jeung eling, elingna geus elat teuing,
- Nu mawi yeuh kanca mitra, urang teh wajib percaya,
engke dina hiji mangsa, kiamat pasti cundukna.
- Ti ayeuna urang tobat, samemeh dongkap kiamat,
mugi Alloh ngahampura, kana samudaya dosa.
- Assalamu'alaikum, ka muslimin wal muslimat,
- DIRIGEN
13 Jan 2004 - 10:19 pm
Dirigen teh anu mingpin pintonan musik, biasana dina wangunan orkestra atawa paduan suara. Sang dirigen disebutna konduktor, mingpin, nangtung dihareupeun pamaen musik atawa vokal, mere aba-aba atawa ngatur irama lagu. Dina istilah karawitan mah, can aya ngaran nu baku, sabab hal ieu teu patia biasa dipake. Dina nabeuh upamana, sanajan loba nu maenna tur laguna panjang, bisa jaralan sorangan tanpa kudu dipingpin ku dirigen.
- Si Magrib
27 May 2003 - 2:11 am
Tepi ka taun 60 mah rea keneh tegal di Bandung teh. Lapangan bal oge loba deuih. Iwal ti Tegallega nu dibagi jadi sabaraha lapangan bal, aya lapang GB (tukangeun Gedong Sate), Gasibu, Jatayu, Cicendo, Dokter Rum, Brombek (Sukajadi), jeung sajabana. Ari tegal nu sok diparake arulin barudak mah, di antara Taman Maluku, Kebonkawung, Merbabu, jeung sajabana.
- NADOMAN NURUL HIKMAH, DARAS I (bagian 5)Al Baqarah (Surat Kadua) - Ayat 67 d/k 93
1 May 2003 - 2:10 am
41. PERBAWANA DUNYA (:2/67,68,69,70) - rhs, 3 Syawal 1421 H
- Perbawa haliah dunya, mindengna mah sok kacida,
marageuhan bebeneran, asa bener ceuk sorangan.
- Dugi ka dawuh Ilahi, dirugal-rigel pribadi,
ngahaja ditarekahan, sangkan teu karurugian.
- Nyieun rupaning alesan, ngahaja dipalikiran,
dawuh Alloh diakalan, sangkan jadi kauntungan.
- Saperti urang Yahudi, awahing nyaah ku sapi,
api-api nu teu ngarti, kana dawuhan Ilahi.
- Nu kitu munapek pasti, saperti urang Yahudi,
bakal dibendon ku Gusti, Alloh mah Maha Tingali.
- Perbawa haliah dunya, mindengna mah sok kacida,


text:
Pramuka Mere Kagiatan Positif, Konstruktif Jeung Edukatif
Gerakan Pramuka mere kasempetan ka mahasiswa Universitas Islam Negeri (UIN) Sunan Gunung Djati (SGD) Bandung pikeun ngalakukeun kagiatan positif, konstruktif, jeung edukatif. “Lian ti kitu kagiatan pendidikan kepramukaan oge mere pangaweruh jeung pengalaman praktis ..dina tarekah nyitak mahasiswa salaku generasi ngora nu masih gede wawanenna turta sumanget jeug kreatifitasna pikeun kamajuan bangsa jeung nagara”.Ceuk Rektor UIN SGD Bandung, Prof. Dr. H. Mahmud, M.Si dibarengan Ketua Gudep 23.002 Dr.Andewi Suhartini,M.Ag,Kepala Biro Administrasi Akademik Kemahasiswaan & Kerja Sama Dr.H. Jaenuddin M.Ag jeung Kasubag Humas UIN SGD Bandung Drs.H.Rohman Setiaman saperti diberitakeun Koran Giwangkara waktu Muka sacara resmi kagiatan Pengenalan Kepramukaan (PEKA) taun 2017 temana “Aktualisasi Pribadi Pramuka Teladan sebagai upaya Menjaga dan Memberdayakan para Pemimpin Muda untuk Indonesia Emas dalam Bingkai Akhlakkul Karimah” diiluan 1.190 peserta mahasiswa/mahasiswi anyar Taun Akademik 2017/2018 ti sababaraha fakultas jeung jurusan di lingkungan UIN SGD Bandung ngawengku 290 lalaki jeung 900 awewe lumangsung sawatara waktu anyar kaliwat di Gedong Anwar Musaddad kamnpus UIN SGD Jl.A.H.Nasution No.105 Bandung. Di ieu kagiatan Rektor netelakeun UIN SGD Bandung ngajukeun jadi Tuan Rumah Kagiatan Nasional nyaeta Perkemahan Wirakarya Perguruan Tinggi Keagamaan Islam Negeri sa Indonesia “ Insya Allah dilaksanakeun di Bandung nu engkena bakal mawa ngaran hade almamater kampus UIN SGD Bandung di tingkat nasional ku prestasi jeung sumangetna dipibanda Gerakan Pramuka UIN SGD Bandung “.pokna.(Suherman.S).-


text:
Ti Haromain
Januari 18, 2009 Tunda talatah
Alhamdulillah. Sadaya puji kagungan Allah, mung ka anjeun-Na urang muji, nyuhunkeun pitulung, petuduh, katut ampunan. Urang nyalindung ka anjeun-Na tina sagala kajahatan jiwa tur kaawonan paripolah urang. Sing saha anu dipaparin putuduh ku Allah, mangka moal aya hiji jalmi oge anu bakal nyasarkeun atanapi nyilakakeun. Jeung sing saha anu disasarkeun ku Allah, mangka moal aya saurang oge anu bakal maparin pituduh.
Abdi nyakseni yen teu aya deui pangeran anu disembah anging Allah, Anu Maha Esa, tur teu aya sekutu keur anjeun-Na. Abdi oge nyakseni yen Muhammad eta hamba Allah tur utusan-Na.
Berkat rahmat miwah karunia Allah, Anu Maha Suci tur Maha Luhur, alhamdulillah mamabojong tiasa wangsul ka lemah cai kalawan salamet tur sehat. Mamabojong wangsul deui sabadana 40 dinten ngalakonan ibadah di haromain (dua tanah suci, Mekah sareng Madinah) pikeun ngalaksanakeun rukun Islam kalima. Seueur pisan kesan religi, sosial, edukasi, sareng lianna anu kaalaman ku mamabojong. Hatur nuhun Gusti kana panggilan Anjeun katut tiasa rengsena nedunan panggilan Anjeun. Sanajan ukur Anjeun anu apal kana nilai amal ibadah tur amal sapopoe sim kuring di tanah haromain, nanging miosna sareng wangsulna sim kuring ka lemah cai ngarupakeun kabungah tur kabagjaan nu teu aya papadana. Mudah-mudahan sadaya amal nu dipilampah sing jadi amal ibadah anu ditempatkeun di sisi Anjeun, Ya Allah. Nuhun Gusti.
Mamabojong oge ngahaturkeun rebu nuhun laksa ketikabingahan ka wargi-wargi, sobat-sobat, tur sing saha anu kakait sareng lalampahan sim kuring, boh langsung atanapi henteu. Hatur nuhun kana doa katut bantosanana, sahingga mamabojong tiasa wangsul ka lemah cai kalawan salamet tur sehat. Jazaakallah khoiron katsiiro.
Teu hilap hapunten anu kasuhun, bilih aya anu kaganggu atanapi janten repot alatan lalampahan mamabojong.
Wilujeng tepang deui. Hayu urang bajoang keur hirup tur kahirupan urang bari teu weleh ningkatkeun amal tur katakwaan urang ka Allah SWT.


text:
HGH Thailand - leuwih jéntré ngeunaan hormon pertumbuhan di Bangkok
hormon pertumbuhan (hormon pertumbuhan, GH, HGH, somatotropin, somatropin)- hormon péptida di hipofisis anterior, nu dipaké dina olahragapikeun formasi relief otot. hormon pertumbuhan atawa somatotropin (tina basa Latin Soma -. badan) ngagaduhan ngaranna pikeun nu urang ngora, éta ngabalukarkeun akselerasi dicirian dina linear (dina panjangna). Tumuwuhna ieu utamana alatan tumuwuhna tulang panjang tina anggota awak.
Konsentrasi dasar tina hormon pertumbuhan dina getih nyaeta 1-5 ng / ml, sedengkeun puncak bisa naek ka 10-20 komo 45 ng / ml. Ieu munggaran diékstraksi di 1956. Secretes hormon pertumbuhan di kelenjar hipofisis di respon kana sinyal ti hipotalamus.Biasana, sanggeus dua puluh taun, produksi hormon ieu ku awak nurun.Prosés sepuh anu langsung patali jeung laju sékrési hormon pertumbuhan. Rata-rata, sanggeus 20 taun, unggal 10 taun tingkat tetes produksi ku 15%.
hormon pertumbuhan boga Bedana seksual. Hartina, tingkat na sarua dina lalaki sarta awéwé. Najan kanyataan yén pamakéan olahan ngandung hormon kamekaran, ngalarang VADO (Organisasi anti nambahkeun atawa doping dunya), olahan HGH nu sadia di Thailand.
Sipat Pharmacological of HGH:
- Pangaruh anabolik - ngabalukarkeun tumuwuhna otot
- Anti katabolik Peta - nyegah ngarecahna otot
- ngaronjatkeun pamakéan énérgi
- speeds penyembuhan
- Mibanda efek rejuvenating
- ngarangsang ulang tumuwuhna organ internal (atrophied kalawan umur)
- ngabalukarkeun tumuwuhna tulang jeung ngaronjatkeun pertumbuhan di jalma ngora nepi ka 26 taun (dugi ka panutupanana wewengkon tumuwuhna), strengthens tulang
- ngaronjatkeun tingkat glukosa dina getih
- strengthens sistim imun
Sababaraha épék tamba ngabalukarkeun sorangan, tapi bagian badag balukar na ieu dimédiasi ku faktor insulin-kawas pertumbuhan IGF-1 (samemehna eta katelah somatomedin C), nu dihasilkeun tina peta hormon pertumbuhan dina ati jeung ngarangsang tumuwuhna paling organ internal. Ampir sakabéh efek tina hormon pertumbuhan di olahraga pakait sareng peta ngeunaan IGF-1.
parobahan nu patali umur di sékrési hormon pertumbuhan
Ayana sékrési hormon pertumbuhan steadily nurun kalawan umur. Éta minimal dina manula, anu geus ngurangan salaku dasar, sarta frékuénsi sarta amplitudo ti puncak sékrési. A tingkat dasar tina hormon pertumbuhan anu maximal di PAUD, anu puncak amplitudo sékrési maksimum salila periode of teenagehood tumuwuh linier gancang ogé mangsa puber. rhythms Circadian dina sékrési hormon pertumbuhan:
Ayana sékrési hormon pertumbuhan sarta loba hormon séjén anu lumangsung périodik jeung boga sababaraha puncak beurang (biasana puncak sékrési lumangsung unggal 3-5 jam). Puncak pangluhurna nu ditempo dina peuting, ngeunaan sajam sanggeus ragrag saré.
hormon pertumbuhan di bodybuilding di Thailand
Dina awalna, olahan tina hormon pertumbuhan mimiti dipaké pikeun tujuan médis, kumaha oge, ampir dina waktos anu sareng hormon ieu nyebar di olahraga, kusabab alatan kamampuhna pikeun ngaronjatkeun massa otot jeung ngurangan gajih awak. Persiapan mimiti HGH éta hiji corpses hipofisis, sarta ngan dina 1981 ieu dijieun somatotropin ubar rékombinan.
Dina 1989, hormon pertumbuhan bovine ieu ngalarang ku Komite Olimpiade. Najan kanyataan yén pamakéan hormon pertumbuhan di maksud athletic dilarang, dina dékade ka tukang, jualan tamba ngaronjat sababaraha kali. Utamana, hormon pertumbuhan dipaké dina olahraga, utamana dina bodybuilding, dimana ayeuna teh digabungkeun jeung obat anabolik lianna.
Ningkatkeun massa otot lean sarta ngaduruk gajih
Alesan utama pikeun popularitas HGH di olahraga nya éta kamampuh pikeun ngurangan jumlah gajih subcutaneous. Sajaba ti éta, studi geus ditémbongkeun nu nyokot hormon pertumbuhan ngabalukarkeun ngaronjat massa otot lean, jaringan konéktif jeung nambahanana volume sél otot alatan akumulasi cairan.
pangaruh mangpaat séjén tina hormon pertumbuhan - ngurangan frékuénsi tatu. Ieu alatan kamampuhna pikeun nguatkeun tulang jeung konéktif (tendons, kartilage) jaringan. hormon pertumbuhan accelerates penyembuhan na jaringan kaderisasi sanggeus tatu.
Ieu kudu dicatet yén pamakéan HGH di powerlifting téh euweuh hartina, saprak di percobaan eta ieu kapanggih yén teu ningkatkeun kinerja kakuatan. Somatotropin ogé ngaronjatkeun stamina jeung kinerja, sarta sabalikna, panurunan dina bangbarung of kacapean sarta slowing recovery, jadi hormon pertumbuhan anu gunana pikeun atlit olahraga misalna, dimana indikator ieu.
Kacindekan Umum éta hormon pertumbuhan bisa dipaké dina olahraga kalawan tujuan meunangkeun relief.
kaunggulan:
efisiensi tinggi, incidence low tina efek samping, tamba henteu mangaruhan fungsi sirit jeung potency nu henteu ngabalukarkeun épék androgenic jeung teu merlukeun PCT sanggeus laju bulanan tina total beurat ngaronjat rada (3-4 kg), sarta dina sababaraha kasus henteu pisan robah ieu pakait sareng karugian gede gajih.
kalemahan:
biaya tinggi ubar nyaéta ngeunaan 2-3 sarébu dollar per tangtu.
efek samping tina hormon pertumbuhan manusa
Kusabab HGH dihasilkeun sacara alami dina awak manusa, efek samping tina HGH anu langka. efek samping lumangsung utamana dina eta kasus dimana Hormon pertumbuhan dipaké dina dosis luhur batan waktu disarankeun sarta leuwih panjang batan dieusian ku para ahli. Dina prakték, aya di handap efek samping tina hormon pertumbuhan manusa (frékuénsi lumangsungna):
sindrom torowongan ieu manifested ku nyeri na numbness dina extremities. Ieu alatan kanyataan yén ngaronjatna jumlah otot niiskeun saraf periferal. éfék samping ieu teu bahaya sarta gancang ngumbar sanggeus ngurangan dosis.
Akumulasi cairan, boro éfék samping, sabab akumulasi cairan dina otot, mere eta ukuranana badag sarta élastisitas. Dina Umum, fenomena recoil minimal sanggeus ahir tangtu.
darah tinggi - geus ngaleungitkeun boh ku réduksi tina dosis HGH, atawa pamakéan narkoba antihypertensive.
Inhibisi fungsi kelenjar tiroid - nyaeta subjektif teu manifest sorangan, sabab penindasan teh teuing low. Pikeun éliminasi sarta ngaronjatkeun efisiensi tina siklus dipaké Thyroxin dina dosis 25 mcg per poé. Saatos discontinuation tina hormon kamekaran, fungsi tiroid pinuh dibalikeun.
Hyperglycemia - kanaékan tingkat glukosa dina getih. insulin ngaleungitkeun atanapi ubar nu merangsang pankréas (gliclazide). Teu biasana merlukeun ukuran tambahan sarta geus pinuh malik. Anjeun oge bisa nyandak suplemén jeung asam alfa lipoic, éta restores sensitipitas insulin.
Acromegaly - kasakit lumangsung alatan nyiksa dibaca ubar tina hormon pertumbuhan. Lamun dilarapkeun neuleu, teu kapanggih.
Hypertrophy tina haté jeung organ séjén lumangsung ngan dina kasus pamakéan waktos nu dipanjangkeun HGH dina dosis badag. Lamun dilarapkeun neuleu, teu kapanggih.
efek samping mitis tina hormon pertumbuhan
Paningkatan dina beuteung - hal anu lega dipercaya yén hormon pertumbuhan bisa ningkatkeun beuteung alatan hyperplasia sahiji organ internal (salaku peujit jeung organ boga reséptor pikeun IGF-1). Kiwari can aya bukti ilmiah kanyataan ieu, kumaha ogé, conto caang parobahan tina beuteung di lingkungan bodybuilders profésional pakait sareng eta. Sanajan kitu, pangalaman praktis paling atlit nunjukeun yen kursus Palasik tina hormon pertumbuhan teu ngakibatkeun tumuwuhna beuteung. Ahli yakin yén enlargement tina beuteung (dina basa Inggris Internet umum istilah "GH Gut") mibanda sababaraha épék kimiawi alam na kasebut nyaéta dimungkinkeun lamun ngagunakeun dosis badag tina GH dina kombinasi kalayan insulin, stéroid marengan konsumsi jumlahna ageung dahareun.
Dampak dina potency jeung fungsi tina sirit - HGH boga dampak negatif kana fungsi seksual.
Suprési sékrési hormon pertumbuhan sorangan - Professor Elmer M. Cranton, MD dilakukeun studi dina leuwih ti 100 pasien, nu teu kapanggih ngurangan sékrési sorangan.
Kanker - hormon pertumbuhan ngabalukarkeun akselerasi dramatis tina division sél tumor, jadi peneliti jadi paduli naha hormon pertumbuhan kana otot. Aya hiji ulikan retrospective, nu dihadiran ku urang diolah kalayan hormon kamekaran, frékuénsi prosés neoplastic aranjeunna henteu statistik béda ti sésana tina populasi nu bisa nyarita ngeunaan henteuna épék karsinogenik tina hormon pertumbuhan.
Kacindekan Umum ngeunaan efek samping
hormon pertumbuhan jarang ngabalukarkeun efek samping lamun dilarapkeun di dosis sedeng. Ampir kabéh efek samping nu malik. Dina waktu nu sarua, éta ieu jelas kabuktian yén olahan tina HGH tiasa rejuvenate awak pikeun ngaronjatkeun kabugaran fisik, ngurangan kolesterol jahat, ngaronjatkeun kulit, nguatkeun tulang sarta ligamén tur loba épék positif séjén.
Stimulators tina hormon pertumbuhan
The régulator utama sékrési hormon pertumbuhan - hormon péptida di hipotalamus (somatostatin na somatoliberin), nu disékrésikeun ku sél neurosecretory of hipotalamus kana urat portal of hipofisis jeung polah langsung dina somatotrope. Sanajan kitu, kasaimbangan hormon ieu sarta dina sékrési hormon pertumbuhan anu kapangaruhan ku sababaraha faktor fisiologis. Elmuwan geus dibuktikeun yén tingkat sékrési hormon pertumbuhan bisa ngaronjat ku 3-5 kali, tanpa ngagunakeun métode hormonal.
Péptida nu stimulators paling potent tina hormon kamekaran, ngaronjatkeun konsentrasi 7-15 kali biaya kursus sarimbag sababaraha kali handap:
GHRP-2
GHRP-6
GRF (1-29)
CJC-1295
Ipamorelin
HGH Frag (176-191) - sempalan
hormon pertumbuhan sarta péptida dina bodybuilding
péptida (Ti Yunani πeπtoς -. Ngandung gisi) - kulawarga zat anu molekul nu diwangun tina résidu asam a-amino numbu dina péptida ranté (amida) beungkeut. Éta hartina sanyawaan alami atawa sintétik ngandung puluhan, ratusan atawa rébuan unit Monomeric - asam amino. kelas ieu pisan rupa-rupa sarta manten dina awak rupa-rupa fungsi pangaturan. Dina artikel ieu kami baris nganggap ngan maranéhanana péptida nu dipaké dina olahraga pikeun koreksi ngeunaan indikator fisik.
Ayeuna di pasar tina Thailand beuki loba sering aya péptida nu stimulants tina hormon pertumbuhan. Nu pang populerna péptida dina bodybuilding di Thailand:
Ti group of Ghrelin (GHRP): (Nyieun GR konsentrasi puncak diucapkan langsung saatos suntik, irrespective tina waktos poe sarta ayana somatostatin dina getih).
GHRP-6 na Hexarelin
GHRP-2
Ipamorelin
Ti group of Hormon pertumbuhan ngaleupaskeun hormon (GHRH): (bubuka dina awak ngabalukarkeun kanaékan gelombang-kawas dina konsentrasi anu bakal lemah dina jam nalika ayana sékrési alami GRS dikurangan ku somatostatin, sarta luhur salila alam ningkat dina konsentrasi GR (misalna nalika peuting). Kalayan kecap séjén GHRH ngaronjatkeun sékrési GRS, tanpa disturbing kurva prosés alam.)
GRF (1-29) Sermorelin
CJC-1295
HGH Frag (176-191) nyaéta hiji peupeusan ti hormon pertumbuhan (burner gajih)
Kaunggulan tina péptida
Loba patarosan timbul, naha make zat péptida anyar, lamun aya hormon pertumbuhan manusa jieunan? Dina jawaban eta basajan: stimulants péptida gaduh sababaraha kaunggulan compelling.
Péptida nyaeta nyata langkung mirah ti hormon pertumbuhan. Biaya tangtu sarupa bakal sababaraha kali handap.
mékanisme béda tina aksi jeung satengah nyawa ngawenangkeun kami pikeun ngamanipulasi kurva konsentrasi pikeun respon anabolik optimal.
épék béda dina lapar jeung métabolisme, ngidinan Anjeun pikeun masihan leuwih sering dipake tinimbang jelema atawa zat lianna.
Di momen produksi jeung distribusi péptida teu diatur ku hukum, jadi geus aman kana tatanan online.
Gancang tur lengkep leyur, jadi euweuh sieun pikeun nambahkeun atawa doping kontrol.
Péptida, kitu ogé hormon pertumbuhan Palasik Gampang pariksa keur kaaslian. Ieu cukup maot tés dina tataran somatotropin dina plasma sanggeus administrasi narkoba.
Pikeun nyocogkeun hormon pertumbuhan kursus ieu?
hormon pertumbuhan bisa dipaké ku duanana lalaki jeung awewe leuwih umur 20 taun (beuki muda bisa ngalaman ngembangkeun asymmetrical tina tulang) pikeun nguatkeun éta prominence of musculature nu. Massa total naek rada, ieu kajadian salaku hasil tina badag karugian tina gajih.
efek samping nalika jeung sanggeus tangtu nu ampir teu ka observasi, aranjeunna biasana anu malik.
Jumlah pastina geus contraindicated pikeun jalma jeung diabetes (hormon pertumbuhan ngaronjatkeun jumlah glukosa dina getih), caution kudu dipake dina hipertensi (hormon pertumbuhan manusa bisa ningkatkeun deui). Sateuacan nganggo tamba anjeun kudu konsultasi dokter.
Top 3 HGH populér di Thailand


text:
Mudik
Lebaran sakedap deui, abdi bade babagi pangalaman mudik taun kamari ke Cianjur, Cianjur Kidul tepatna Cibinong. Perjalanan ka ditu panjaaaaangg pisan para wargi sadaya, tapi da hoyong silaturahim ka ibu-rama tea. Upami di basakeun mah
Lautan kan kudaki, gunung kan ku sebrangi (tibalik nya?)
Rute pertama
Awalna abdi naek motor ti Jakarta angkat tabuh 7 enjing dugika Bogor ( abdi milih Bogor margi di terminal rambutan mah hoream di toelan/diriung ku preman nurustunjung).
Rute kadua
Ti Bogor naek mobil colt alit (elep/elf upami saur urang Cianjur Kidul mah :D). Dugi ka Terminal Cianjur teh tabuh 9-an.
Rute katilu
Ti terminal Cianjur neraskeun perjalanan ngidul kirang langkung jarakna 130km/4 jam perjalanan naek colt ageung.
Rute kaopat
Teras lungsur tina colt dilajengkeun naek ojek kirang langkung 5 km dugika tungtung jalan aspal mayarna 2000 rupiah. Kumargi jalan ka rorompok sepuh teu acan diaspal, upami usum hujan motor moal jalan sedengken upami mapah cape mangkaning nuju shaum ( 12 km tebihna bari nanjak-mudun margi daerah perbukitan). Sabenerna pernah nyoba di anter aa na naek motor, barang motorna maju, pan garinjul, nu di bonceng murag, gubraghhh...jadi kedah nganggo mobil off road mun melalui jalan pintas mah.
Janten abdi milih jalan cai mung janten langkung tebih margi ari walungan mah kan muter2 teu siga jalan darat, naek parahu motor alit/bargas arahna ti hilir ka hulu peryogi waktos 2 jam, mayarna 15 rebu rupiah. Naek parahu teh saleresna pikaresepeun margi kenca-katuhu pamandanganna endah sareng seueur manuk cai anu warnana rupi2 janten teu matak bosen lah calik dina parahu teh. Nanging aya oge pangalaman anu pikareuwaseun, teu disangka2 aya kayu nyorondoy hampir keuna kana leher abdi, untung abdi calik rada gigir jadi we salamet teu kunanaon.
Tapi teu acan dugi ka bumi eta teh, margi walungan pengkeren bumi mah kirang jero janten eta parahu teh teu tiasa dugi, hanjat tina perahu, hujan gede, dor dar gelap sambil bawa dus, teu di payung tea, nyandak kardus oleh-oleh kanggo kulawargi. Siga di pelem pelem geuning :p.
Rute kalima
Saterasna masih kedah dilajengkeun kana ojek deui kirang langkung sajam perjalanan, aya kana 5 kilo jarakna teh, naek turun bukit mayar 10 rebu. Ari heg teh pas nembe clak kana ojek hujan turun deui janten jalan anu teu acan garing pisan teh baseuh sareng leueuer (licin) deui, perkawis geubis tina motor mah tos biasa matak kedah taki2/siap2 upami motor karaos oleng(tapi da sapanjang jalan oge oleng wae eta motor teh :D).
Matak ibu2 anu nuju bobot/hamil mah mending mapah atanapi tong mudik we ka kampung abdi mah :D. Nanging, sanaos perjalanan sapertos kitu, "menantang", henteu janten matak kapok kanggo abdi sareng raka2 kanggo mudik unggal taun ka kampung halaman.
Tapi abdi heran, naha nya sepuh teh alim di ajak ngalih ka kota? padahal di kampung teh meni tebih kamana-mana sareng hese upami peryogi nanaon teh (rumahsakit, pasar).
Tah dugi ka rorompok kirang langkung tabuh 4, total perjalanan 9 jam meulah pulau jawa ti kaler ka kidul.
Kanggo mudik taun ayeuna rada ringrang oge, margi saur pun Bapa nuju usum urug/longsor. Kuheul oge ka jalmi2 anu asal naluaran(narebangan) tatangkalan kanggo di ical ka bandar jabaning mirah deuih
Upami taun kamari mah pas mulihna ka kota mendak urug teh meni aya sababaraha lokasi, di tengah jalan aya gunungan taneuh atuh janten turun naek gentos mobil :( tapi Alhamdulliah akhirna tiasa dugi deui ka Jakarta kalayan salamet.
Euleuh meni panjang gening nya, asa nuju pelajaran mengarang dina bahasa sunda, janten emut ibu Iroh guru basa sunda SMP anu bageur pisan ( Mugia anjeunna dilimpahan kaberkahan ku Allah, Amien).
Wilujeng mudik ka sadaya anu mudik, cag...
-Wida
Dina Raraga Lebaran, kanggo para wargi, sobat, katut dulur anu natamu ka WSAB:
saninten buah saninten, saninten di parapatan
hapunten abdi hapunten, bilih aya kalelepatan
sareng kanggo wargi WSAB anu muslim :


text:
JAMAN baheula, cau Manggala kamashur minangka cau pangeunah-ngeunahna. Pangpunjulna ti antara sakabéh cau. Amis, pelem, jeung seungit melenghir. Katambah bisa asak sorangan dina tangkalna, teu kudu hésé meuyeum model cau séjénna.
Nya ku lantaran kitu, cau Manggala teu meunang samanéa dipelak jeung didahar. Jaman harita, cau Manggala husus tuangeun Kangjeng Raja. Tong boroning somah, cacah kuricakan, dalah bangsa ménak ogé, anu lain kulawedet raja mah, teu meunang melak jeung ngadahar. Cau Manggala wungkul dipelak di kebon kagungan raja. Wungkul tuangeun raja. Saha nu ngarempak éta aturan, bakal ditibanan hukuman anu beurat kacida.
Kacaturkeun dina hiji mangsa, pangeusi nagara kaserang panyakit murus. Kolot-budak, awéwé-lalaki, sakur nu katerap, taya nu manggapulia. Karasa sore paéh peuting, karasa isuk paéh beurang téh enyaan. Dukun lepus, paraji sakti taya nu mampuh ngungkulan. Ubar jeung jampé pamaké taya nu metu.
Ngan kulawedet raja anu salamet téh. Saréhat belelejag baé. Atuh basa paragegedén laporan, yén pangeusi nagri gempar ku panyakit murus, raja malik teu suka. Paragegedén diseukseukan, pajar mere laporan palsu. Bakat ku napsu-napsuna raja, sakur gegedén nu laporan diasupkeun ka panjara, sabab dianggap ngahianat jeung ngawiwirang wibawa raja.
“Mun enya gé rahayat gempar, kakeunaan panyakit, meureun kami ogé kudu katépaan,” kitu pamadegan raja.
Ku ayana éta kajadian, sakabéh pangeusi nagri, taya nu wani betus. Kanyeri jeung kapeurih maranéhna, disaridem baé ku sorangan. Panyakit beuki mahabu. Nu maot beuki loba.
Barang kaayaan geus parna pisan, torojol aya hiji resi. Ngahaja lugay ti patapaanna, lantaran teu téga ningali kawaluratan rahayat. Dawuhan resi, “Piubareun panyakit murus téh nya eta cau Manggala!”
Rahayat atoh teu atoh dibéré piubareun téh. Atoh ku ayana pituduh. Teu atohna, sabab padaapal, apan cau Manggala mah teu meunang didahar ku rahayat. Lamun aya nu wani-wani ngarempak, hukuman pati bagéanana.
Tapi teu burung réa nu nékad. Ceuk maranéhna, “Ku panyakit murus urang téh paéh! Ngadahar cau Manggala sarua paéh! Pati-pati paéh ogé teu panasaran ari geus diihtiaran mah! Hayu batur, urang ngarala cau Manggala piubareun!”
Der cau Manggala kagungan raja téh diranjah ku saréréa. Am didalahar. Enya baé matih. Panyakit murus dadak sagala cageur.
Barang kaémpér-émpér ka karaton, yén pelak cau aya nu ngaranjah, raja teu kinten werana. Laju maréntah, sangkan nyarék nu jadi ulon-ulonna.
“Kaula nu tanggung jawab. Kaula sayaga narima hukuman ti raja,” Sang Resi gancang nyérénkeun diri ka gulang-gulang, bisi utusan raja meubeut-meulit ka rahayat nu teu tuah teu dosa.
Putusan raja, resi ditibanan hukuman gantung di kebon cau.
“Saméméh nyawa kaula paragat, kaula hayang nyarita heula ka balaréa,” resi ngasongkeun panuhun, samémé logojo nalikeun tambang.
“Cik pok omongkeun naon paménta anjeun téh!” raja ngidinan.
Bari ngarawu keusik, terus diawurkeun ka lebah dapuran cau, resi sasauran, “Ti mimiti poé ieu, cau manggala lain ngan wungkul dahareun raja, tapi kum kadaharan balaréa! Malah raja mah jadi moal beukieun, kajaba lamun salin jinis jadi cocodot!”
Tamat kasauran resi, sakedét nétra, raja sakulawarga salin jinis jadi cocodot. Hiber tingkeleper bari ricit disarada. Ari Sang Resi teukanyahoan ngiles, duka ka mana.
Ti harita, cau manggala jadi loba sikian. Tapi tetep pada mikaresep, kaasup ku cocodot téa. Atuh hasiatna, angger, bisa dipaké ngubaran panyakit murus.***


text:
Autotrof
Organisme autotrof nyaéta organisme anu bisa ngarobah bahan anorganik tuluy dirobah jadi bahan organik (dina basa séjén, bisa nyieun dahareun sorangan) jeung maké bantuan énérgi saperti énérgi cahya panonpoé jeung kimia.[1]
Jenis organisme Autotrof[édit | édit sumber]
Organisme Fotoautotrof[édit | édit sumber]
Organisme fotoautotrof nyaéta organisme nu bisa ngarobah bahan anorganik jadi bahan organik maké bantuan cahya panonpoé jeung sajinisna.[2] Conto organisme fotoautotrof nyaéta tutuwuhan héjo.[2] Tutuwuhan héjo salaku organisme autotrof nu mangrupa panghasil dahareun biasana nempatan posisi panghandapna dina dasar piramida dahareun.[2] Salaku produsen, organisme autotrof mangrupa unsur konci utama dina kalangsungan hirup sakabéh organisme.[2] Prosés nyieun dahareun maké bantuan cahya panonpoé ku tutuwuhan héjo disebut potosintésis.[2] Salian tutuwuhan héjo, aya ogé sajinis baktéri nu mangrupa organisme fotoautotrof sanajan prosésna dilakukeun sacara anaérob nu matak teu bisa ngahasilkeun oksigén.[2]
Organisme Kemoautotrof[édit | édit sumber]
Organisme Kemoautotrof nyaéta organisme nu bisa nyieun dahareun sorangan ngamangpaatkeun énergi kimiawi tina réaksi oksidasi molekul.[2] Conto Organisme Kemoautotrof nyaéta baktéri.[2] Dina prosés oksidasi molekul organik ieu ngabutuhkeun oksigén.[2] Sedengkeun sanyawa organik anu bisa dipaké dina prosés kemoautotrof antarana beusi, walirang, jeung nitrogén.[2] Baktéri Kemoautotrof dingaranan dumasar kana molekul organik nu jadi médiana, saperti baktéri walirang, baktéri beusi, baktéri nitrogén, jsb.[2]


text:
Louis Pasteur
Louis Pasteur nyaéta ahli mikrobiologi jeung ahli kimia ti Perancis.[1] Lahir tanggal 27 Désémber 1822. Kasohor ku masarakat alatan ngamekarkeun inokulasi kuman panyakit nu ngbalukarkeun ayana vaksin munggaran nyaéta vaksin rabiés.[1]
Pasteur ngamimitian karirna dina widang fisika di salah sahiji sakola lanjutan.[1] Dina umur nu ka-26 taun geus jadi profesor di Universitas Strasbourg tuluy pindah ka Universitas Lille.[1] Timuan panggedéna dina widang kimia nyaéta molékul asimétris jeung polarisasi cahya.[1] Salian ti éta, Pasteur ogé nalungtik masalah sipat asam tartrat dina taun 1849.[1] Tésis doktorna kristalografi ngajadikeun Pasteur profesor kimia di Univérsitas Strasbourg.[1] Taun 1857 diangkat jadi diréktur ilmiah studi ngeunaan École Normale Supérieure.[1] Dina tanggal 20 April 1862 Pasteur jeung Claude Bernard ngahasilkeun hiji prosés nu disebut pasteurisasi tina panalungtikanana ngaliwatan susu nu dipanaskeun nu ngabalukarkeun baktéri nu aya dina éta susu paraéh.[1]
Taun 1870-an, Pasteur ngagunakeun métode imunisasi pikeun panyakit anthrax nepi ka ngahudang élmuan lianna pikeun néangan hal nu sarupa pikeun panyakit nu sipatna endemik.[1] Pasteur ogé nyampurnakeun vaksin rabiés nu diciptakeun ku Emile Roux nu dijadikeun dadasar pikeun vaksin nu lian saperti polio, cacar, jeung tetanus.[1] Ti mimiti taun 1888 karya Pasteur dituluykeun di Institut Pasteur di Paris. Taun 1895 Pasteur dilélér Medali Leeuwenhoek dina widang mikrobiologi.[2] Tilar dunya dina taun 1895 alatan struk ti taun 1868.[2] Dimakamkeun di Katedral Notre Dame.[2] Tuluy layonna diteundeun di ruang bawah tanah Institut Pasteur Paris.[2]


text:
Published on: Rabu, 04 Juli 2012 //
SAJARAH
Pakuan Pajajaran
Pakuan Pajajaran (atawa Pakuan/Pakwan atawa Pajajaran) nujul ka puseur dayeuh pamaréntahan Karajaan Sunda, hiji karajaan nu kungsi aya di Tatar Sunda, wewengkon kulon pulo Jawa. Di puseur ieu karajaan, Prabu Susuktunggal (ngawasa 1382-1482) ngadegkeun karaton/kadaton karajaan nu katelah "Sri Bimapunta Narayana Madura Suradipati".
Ngaran/sebutan Pakuan Pajajaran kapanggih dina sababaraha titinggal arkéologis mangrupa prasasti jeung sababaraha naskah Sunda kuna, di antara prasasti Batutulis (abad ka-14), prasasti Kabantenan, naskah Carita Parahyangan (1580) jeung Fragmén Carita Parahyangan, Carita Waruga Guru (abad ka-18), jeung naskah MSA.
Pakuan Pajajaran munggaran diadegkeun ku Tarusbawa taun 669 M, nu asalna mangrupakeun wewengkon Sunda Sambawa, rajamandala (raja bawahan, vassal) handapeun kakawasaan Tarumanagara. Nalika taun 669 raja Taruma (Linggawarman) pupus, kakawasaan Tarumanagara ragrag ka minantuna (sabab teu boga anak lalaki) ti Sunda, nyaéta Tarusbawa. Ragragna kakawasaan ka Tarusbawa ieu ngabalukarkeun Galuh misahkeun manéh, sedengkeun Tarusbawa ogé horéng leuwih milih mingpin sésa kakawasaan Tarumanagara ieu ti Sunda (sahingga salajengna ngadeg karajaan Sunda). Kusabab Galuh misahkeun manéh, wilayah Tarumanagara ieu kabagi dua nu watesna walungan Citarum: béh kulon ku Sunda, béh wétan ku Galuh.
Dina catetan sajarah nu geus kagali, nu ngabaru/mindahkeun (deui) puseur karajaan ka Pakuan téh nyaéta Rahyang Banga (ti Galuh, 759), Darmasiksa (ti Saunggalah), jeung Jayadéwata (ti Kawali, 1487).
Pakuan Pajajaran katut karajaan Sundana diruntuhkeun ku Kasultanan Banten dina taun 1579.
Dina bukuna, Mencari Gerbang Pakuan, suwargina bapa Saleh Danasasmita, nyaritakeun yen urang Walanda anu ngaranna Abraham van Riebeeck kungsi nyukcruk galur mapay laratan eta dayeuh tepi ka dua kali nyaeta taun 1703 jeun taun 1704.
Ngarujuk kana buku Kebudayaan Sunda Zaman Pajajaran Jilid 2, karya suwargina bapa Edi S. Ekajati, Dr. F. De Haan ngagambarkeun perenahna Pakuan Pajajaran dina bukuna "Priangan", taun 1912.
Pajajaran Nurutkeun Naskah Wangsakerta
Naskah Wangsakerta, anu ngarupakeun sumber sekunder (sumber lain ti jamanna anu ditulis ku eta naskah), nyabit-nyabit Pajajaran sabage ngaran karajaan kalayan rajana anu munggara nyaeta Sri Baduga Maharaja (disebut oge Prabu Siliwangi).
Ngan aya beda antara sumber sekunder kasebut jeung sumber primer (warta ti jamanna) boh mangrupa cutatan saksi mata urang Portugis boh mangrupa eusi Prasasti Tugu. Prasasti Tugu sarta saksi mata urang Portugis nyutat yen ngaran karajaan di bagian kulon pulo Jawa jaman Sri Baduga Maharaja jeung Surawisesa teh karajaan Sunda; sama sakali henteu nyebut ngaran karajaan Pajajaran.
Ngaran Pajajaran sabage karajaan mindeng disebut-sebut ku sumber sekunder mangrupa naskah saenggeus runtagna karajaan Sunda atawa saenggeus ngadegna Kasultanan Banten sarta Kasultanan Cirebon. Jigana ngaran Pajajaran dipake pikeun ngaran wilayah sesa karajaan Sunda minus Banten, Jayakarta sarta Cirebon. Kecap Pajajaran sorangan ngandung harti “tempat diantara jajaran”, cocog jeung kondisi Pakwan (Pakuwuan) puseur dayeuh urut Karajaan Sunda anu aya diantara 2 jajaran susukan jeung dua watu gigilang anu ngajajar. Jadi, sababaraha ahli sajarah nyindekkeun kamungkinan ngaran puseur dayeuh karajaan Sunda dipake pikeun ngaran sesa karajaan Sunda.


text:
Hasil Pencarian
Hasil pencarian untuk kata kunci paribasa (10)
- Ngaruat di Ciburuy ku Kaset Ketuk Tilu
20 Feb 2006 - 2:30 am
Mun tas aya nu cilaka di Situ Ciburuy kudu ngaruat bari nanggap ketuk tilu. Ngan ku sabab kasenian ketuk tilu kiwari geus langka, atuh ngaruat teh cukup nyetel kasetna we wungkul.
Sigana pikeun urang Sunda mah pada apal kana lagu "Bubuy Bulan" anu rumpakana : Bubuy bulan, bubuy bulan sangray bentang, panon poe, panon poe disasate, unggal bulan, unggal bulan abdi teang, unggal poe, unggal poe oge hade. Situ Ciburuy laukna hese dipancing.. jeung saterusna.
- Poyok UngkalÉséy Dédé Kosasih
17 Aug 2005 - 10:19 am
Ungkal téh lembur di wewengkon Conggéang, Sumedang. Mun Maronggé sohor ku pélétna. Ungkal mah kaceluk ku poyokna. Kapan aya nu disebut poyok Ungkal. Paribasa, tukang cegékan urang Ungkal mah.
Naha bener kitu éta téh? Sigana, puyak-poyok mah saréréa gé osok. Naha urang Ungkal naha urang Tagogapu, sahanteuna kungsi moyok. Ngan, poyokna kawas kumaha?
Rada nenggang ti nu séjén. Urang Ungkal miboga tradisi anu mandiri tumali jeung carana ngedalkeun pamoyokna kalawan simbolis. Ari eusi pamoyokna biasana tara leupas tina kekecapan anu lega rambat kamaléna. Ana pok moyok, bet teu jiga-jiga.
- Dipegat Peneng
14 May 2003 - 1:38 am
Bisa jadi kulantaran pangeusi kota can loba, sasat kaurus pisan kota teh. Kageroh ku pamarentah kota nu pagawena ukur pupuluhan oge. Ongkoh warga kota teh narurut keneh. Sarieuneun mun teu nurut kana peraturan atawa baha kana parentah gegeden teh.
Geura we, tutumpakan, teu waranieun ngarempak palaturan padahal tara sapanjangna aya pulisi. Kareta mesin, beca, delman, geus puguh ari motor jeung mobil mah, apan tara aya nu wani ngulampreng peuting bari teu make lampu. Berko sepedah teh apan paalus-alus, pacaang-caang.
- PARIBASA ANYAR
11 Nov 2002 - 2:20 pm
Ku saliwat mah kabeungharan paribasa Sunda teh henteu ngarekahan henteu nambahan. Lolobana nu diparake teh paribasa nu geus nyampak (sampakan). Ku kituna teu saeutik paribasa anu harti kecapna malah harti eta paribasa geus teu kapahameun deui ku balarea, kulantaran boh kecapna boh barang atawa pasipatan anu dituduhkeun ku eta kecap geus teu dipiwanoh deui ku masarakat.
- BASA INDUNG PITUDUH PIKEUN HIRUP APANJANG-APUNJUNGKu: Drs. R.H. Hidayat Suryalaga
13 Jun 2002 - 7:00 am
Upami urang nengetan sareng ngalenyepan "hariring indung" dina rumpaka di luhur ku urang bakal karaos pisan, ayana rupi-rupi rasa: harepan, kanyaah, kaiklasan, cita-cita, du'a ti nu jadi indung ka putrana nu jadi jimat manah kembang soca pupunden ati ibu ramana. Ti nalika jabang bayi aya dina lebet kandungan keneh, nu jadi indung mah parantos galecok "sasauran" sareng putra nu dikandungna, basana teh: "Utun-Inji, jabang bayi, masing lulus-banglus, berkah salamet, jauh balai-parek rejeki, pait daging pahang tulang. Amit-amit jabang bayi, ulah rek saturut-turutna, ari lain turutaneun mah, ulah sadenge-dengena ari lain dengekeuneunana, ulah satenjo-tenjona ari lain tenjoeunana, ulah saomong-omongna ari lain omongkeuneunana.


text:
TI baheula masarakat Kuningan teh kawentar sauyunan. Henteu pahilir-hilir cai henteu pagirang-girang tampian, cohagna masarakat Kuningan dinamis jeung agamis. Rea nu ngalumbara ka kota bari henteu poho kasarakan. Buktina henteu saeutik masarakat nu ngadon bubuara ti mimiti tukang bubur nepika pajabat saperti di Jakarta, mangsa balik ka lembur mah aub ngarojong pangwangunan.
Tah budaya saperti kitu, sawadina dipiara ulah nepi ka luntur ku usum laas ku jaman, budaya gawe nu rancage kudu dimumule pikeun conto generasi kahareupna.
Generasi ngora nu baris neruskeun tapak lacak generasi samemehna perlu ditataharkeun ti ayeuna keneh sangkan budaya masarakat Kuningan nu sabililungan ulah keuna ku basa jati kasilih ku junti, cindekna kalindih ku budaya luar nu antukna bisa mupus budaya masarakat nu sabilulungan jadi aing-aingan, nu rancage jadi kaleked, nu dinamis jadi bengis jeung robahna budaya sejenna.
Lamun rea budaya masarakat Kuningan nu robah, naon atuh nu kudu dipikareueus, sabab lamun geus ngolesed hese deui pikeun ngabebenahna, sabab ngawangun budaya masarakat leuwih hese batan ngadegkeun hiji bangunan, sabab leungitna budaya masarakat sakapeung mah henteu katitenan.


text:
Assalamualaikum sadayana,
kumaha damang?
Wilujeng boboran shiam & sim kuring nyuhunkeun dihapunten sadaya kalepatan nu karaos nu teu karaos. Ka marana wae meni sepi kieu?
Kang Lili tos lebet?
kamari di tlp nuju liburan keneh saurna teh, masih seueur tuangeun nya?
teras miwarang imel-imelan deui di milis ngarah rame, mau rame kumaha da nyararumput wae geningan???
Kang Usep,
dinten Saptu kamari sy ke situ tapi ternyata tutup kantorna nya?
alhamdulillah kapendak gening warnet Mawar teh, atuh masihan petunjukna nu jelas
payuneun pasar sanes sebelah SPBU, pan SPBU mah di lebet pasar sanes?
siga Dani wae, meni lieur ngasih petunjuk teh depan carefour dari Gatsu ke Utara dari mana ke selatan, meni hararese
ternyata, Indomarco teh pas di sebelah perumahan Mertua indah geningan, mun ti baheula info nu jelas teh
Yudhis,
sok atuh cerita kumaha Teh Nening teh ayeuna, ketemu-an kan kemaren? alhamdulillah ahirna pencarian tidak sia-sia kan?
makanya harus bersabar, gimana? udah plong sekarang?
Dani,
kumaha aya kabar naon wae? ulah ngirim gambar makanan wae atuh, sakali-kali ngirim makanan nu beneran
ditunggu pisan


text:
Arti Pribahasa “Ulah Ngarawu Ku Siku” sareung “Kudu Malapah Gedang”
Bahasa Sunda nyatea bahasana orang sunda anu kudu dipikabangga ku urang sundana oge. Ya pribahasa anu ku kurang temukeun dina status salah sahiji babaturan nyaeta “Ulah Ngarawu Kusiku, kudu malapah gedang”. Ieu ngajanteun pertarosan kanggo urang anu acan paham kana eta pribahasa.
“Ulah Ngarawu ku siku” sareng “Kudu Malapah Gedang” biasana pribasaha eta di terapkeun dina bidang padameulan. Anu kahiji “ulah Ngarawu Kusiku the ngandung arti dina ngalakukaeun padameulan kudu sesuai sareng kamampuan dirina. Ulah sagala teuing di dameulan, sabab dina ngke waktos pasti moal ngajadi ku eta padameulan. Cobi urang sadaya titenan kana eta pribahasa, lamun urang ngaawu kusiku pasti moal tiasa ngadameulanana, pasti sulit.
Anu kadua nyaeta pribahasa “kudu Malapah kedang” Pibahasa iru the ngandung makna nyaeta dina ngalaksanakeun hiji padameulan the kudu nahap ti awit padameulan anu ringan nembe kana anu lewih sulit. Supados padameulan urang sadaya the kenging hancana hnteu acak kadut atanapi semrawut.
Tina 2 pribahasa diluhur kadangkawis seuer budak ayeamah henteu paham kana eta pribahasa. Padahal urang sadaya salaku orang sunda kudu ngajagi sareng ngalestarikeun kana eta bahasa. Anu mudah mudahan ku tulisan ieu saeutik tiasa ngabantos kana ngalestarikeun bahasa sunda anu kudu dipikabangga kuurang sadaya.


text:
Jauh Deukeut Tetep Layeut Sanajan Paanggang Babarayaan Tetep Manjang, Sareundeuk Saigel Nanjeurkeun Kasundaan
Senin, 13 Juni 2011
ngareuah-reuah Istana Open
Istana Open, meureun dina basa Sundana mah, Istana dibuka pikeun balarea, sabab salila ieu anu bisa sup teh ukur pajabat,inohong jeung para gegeden wungkul. Numatak basa aya kasempetan dibuka dina raraga milangkala Bogor anu ka 529 ieu, loba anu daratang ti mana mendi ngadongdon ka Kota Bogor. Istana Open ieu, dimiangkeun di hareupeun kantor Bappeda Kota Bogor, H. Ade Syarif Hidayat bari ngebutkeun bandera, siga rek ba;ap wae nya. Tah, dihareupna aya lengser ti Gorobog, anu sok aya di Megaswara TV, tuluy we aya reog dadakan anu dalangna Kang Eddi Kumis, kasubag pemberitaan HUmas Kota Bogor. Anu kumisna baplang...he...he...he


text:
Dahlia
Dahlia nyaéta pepelakan anu beutian sarta sipatna taunan (perenial), kembangan dina usum panas nepi ka usum gugur. Dahlia nyaéta kembang nasional nagara Méksiko anu ogé mangrupa nagara asalna ieu kembang.
Dina taun 1872, nagri Walanda nampa sakotak beuti dahlia anu dikirim ti Méksiko. Tina sakotak beuti kembang Dahlia tétéla ngan hiji beuti anu hasil kembangan tapi ngahasilkeun kembang nu éndah sarta boga warna beureum kalawan daun kembang anu seukeut. Ahli pepelakan hasil ngabudidayakeun dahlia anu saterusna dingaranan Dahlia juarezii. Dahlia juarezii mangrupa karuhun sakabéh kembang dahlia hibrida anu aya kiwari.
Tangkal dahlia nyaéta kadaharan larva sawatara spesies Lepidoptera (wanda kukupu).
Kembang dahlia dingaranan pikeun ngahormat ahli botani bangsa Swédia ti abad ka-18 anu ngaranna Anders Dahl.
Dahlia ogé mangrupa kembang resmi dayeuh Seattle, nagara bagian Washington, Amérika Sarikat.
Mangpaat[édit | édit sumber]
Kembang dahlia anu dipikawanoh ku urang ayeuna diwangun ku ratusan kultivar. lolobana variétas tangkal dahlia ngahasilkeun kembang anu warnana caang sarta matak hélok, ku kituna dahlia mangrupa komoditas penting pikeun industri kembang.